title: Beautiful Mess

text: Kappale kilpaili Euroviisujen toisessa semifinaalissa 11. toukokuuta, jossa se sijoittui ensimmäiseksi 403 pisteellä ja pääsi finaaliin. Finaalissa se sai 615 pistettä ja saavutti sijan 2.


title: Isiksen temppeli

text: Isiksen temppeli tai Isiksen pyhäkkö voi viitata muun muassa seuraaviin Isikselle omistettuihin temppeleihin tai pyhäköihin:


title: Zeus Olympioksen temppeli

text: Zeus Olympioksen temppeli tai Zeus Olympioksen pyhäkkö voi viitata seuraaviin Olympos-vuoren Zeukselle omistettuihin temppeleihin tai pyhäköihin:


title: Anna Itävaltalainen (Ruotsin kuningatar)

text: Anna Itävaltalainen (16. elokuuta 1573 Graz – 10. helmikuuta 1598 Varsova) oli Puolan ja Ruotsin kuningatar avioliittonsa kautta Ruotsin ja Puolan kuninkaan Sigismund III Vaasan kanssa. Hänen katolinen uskonsa jätti hänet vieraaksi alamaisilleen sekä Ruotsissa että Suomessa. Hallitsijapari oleskeli Ruotsissa lyhyesti vain 1593–1594.


text: Anna oli Sisä-Itävallan arkkiherttua Kaarle II:n ja Maria Anna Baijerilaisen tytär.


text: Annasta tuli Puolan Sigismundin ensimmäinen vaimo 31. toukokuuta 1592. Katoliselle kirkolle liitto tarjosi kiinnostavia mahdollisuuksia Itämeren piirissä, sillä Sigismund oli Ruotsin kuningas Juhana III:n ja Katariina Jagellonican poika ja Ruotsin kruununperijä, joka yhdistäisi valtakunnat personaaliunioniin. Paavi Klemens VIII oli jo aiemmin siunannut suunnitelman vastauskonpuhdistuksen ulottamisesta Ruotsiin. Paavin ja Annan sedän, keisari Maximilianin tuella avioliittosuunnitelma voitiin toteuttaa.


text: Monet Puola-Liettuan aateliset (szlachta) vastustivat avioliittoa ja Sigismundin ajamaa liittoutumista Itävallan Habsburgien kanssa. Kun Sigismund lähetti diplomaattisen saattueen noutamaan morsianta Kardinaali Radvilan johdolla, Habsburgeja vastustavan puolueen kansleri Jan Zamojski vartioi rajoja estääkseen arkkiherttuatarta saapumasta maahan. Annen onnistui kiertää vartijat ja hänet kruunattiin Krakovassa Puolan kuningattareksi.


text: Ruotsin hallitseva kuningas Juhana III kuoli avioliiton solmimisvuonna marraskuussa ja Sigismund voitiin valita Ruotsin kuninkaaksi. Erimielisyydet kuninkaan siirtymisestä Ruotsiin viivyttivät Sigismudin lähtöä Puolasta syksyyn 1593 saakka. Annaa vaadittiin jäämään Puolaan takeeksi siitä, että Sigismund pitää Puolaa varsinaisena hallituspaikkanaan. Anna seurasi kuitenkin puolisoaan Ruotsiin, jossa hän kruunattiin Ruotsin kuningattareksi Uppsalassa 19. helmikuuta 1594.


text: Tytär Anna Maria oli syntynyt aikaisemmin samana vuonna ja Anna odotti toista lastaan. Puolalaiset vaativat, että Anna jättää hänen tyttärensä takeeksi paluustaan Puolaan. Anna pelkäsi, että sama tapahtuisi Ruotsissa, mikäli hän synnyttäisi toisen lapsensa siellä. Toinen tytär Katariina syntyi 19.4.1594 Ruotsissa. Hänen ristiäisiään vietettiin Ruotsin hovissa juhlavilla menoilla, mutta lapsi kuitenkin kuoli vain kuukauden ikäisenä.


text: Ruotsissa Sigismundin nousua valtaistuimelle pyrkivät vaikeuttamaan sekä ruotsalainen aateli että luterilainen papisto. Hänen vastustajiaan johti hänen setänsä Södermanlandin herttua Kaarle, joka oli avioitunut Kristiina Holstein-Gottorpilainen kanssa. Sigismund oli kosinut Kristiinaa ennen avioliittoaan Annan kanssa ja Kristiina oli kieltäytynyt liitosta, koska ei halunnut luopua omasta uskostaan. Aviossa Kaarlen kanssa Kristiina pyrki toimimaan jatkuvasti Sigismundia vastaan.


text: Anna pyrki edistämään katolisuutta monin tavoin oleskellessan Tukholmassa. Hän kutsui kaksitoista kerjäläistä viikottain luokseen, tuki ruotsalaisten nuorten opiskelua Grazissa ja pyrki värväämään uusia sisaria Vadstenan birgittalaisluostariin.


text: Annan yritykset eivät kuitenkaan tuottaneet tulosta. Hän ei puhunut ruotsia ja piti ruotsalaisia kerettiläisinä ja kapinallisina. Hän ei esiintynyt julkisuudessa kuin pakon edessä. Hän joutui vastakkain leskikuningatar Gunilla Bielken kanssa osin uskonnollisista syistä, kun hän väitti Gunillan varastaneen arvoesineitä kuninkaanlinnasta. Lopulta Anna oli helpottunut voidessaan palata takaisin Puolaan. Hän totesi, että Ruotsi oli maa, jonne hän ei olisi mielellään lähettänyt edes pientä rakasta koiraansa. Hänen lähtiessään Ruotsista heinäkuussa 1594, hänelle myönnettiin Linköping, Söderköping ja Stegeborg sillä ehdolla, että hän kunnioittaa näiden protestanttista uskoa.


text: Anna ei halunnut enää olla Ruotsiin liittyvissä asioissa osallisena. Hän jopa vastusti poikansa Władysławin nostamista Ruotsin kuninkaaksi tulevaisuudessa. Kuningasparin poistuttua Ruotsista valta siirtyi Kaarle-herttualle, joka löi Sigismundille uskolliset joukot Stånge-joen taistelussa.


text: Anna kuoli 10. helmikuuta 1598 Varsovassa synnytyksen aikaiseen verenvuotoon, ja myös hänen synnyttämänsä lapsi kuoli. Sigismund III meni naimisiin vuonna 1605 hänen sisarensa Konstanzen Renate Habsburgin kanssa. Poliittiset asetelmat säilyivät Euroopassa vielä vuosikymmeniä. Annan ja Konstanzen veli keisari Ferdinand II (1578–1637) oli Kaarle-herttuan pojan Kustaa II Adolfin päävihollinen 30-vuotisessa sodassa.


text: Heillä oli viisi lasta, mutta vain Władysław eli aikuiseksi:


title: Naisten asioita

text: Naisten asioita () on vuonna 1988 ensi-iltansa saanut Claude Chabrolin ohjaama ranskalainen draamaelokuva, jonka pääosia näyttelevät Isabelle Huppert ja François Cluzet.


title: Naisten asioita

text: "Naisten asioita" perustuu tositapahtumiin ja Francis Szpinerin samannimiseen teokseen "Une affaire de femmes" (1986), jonka pohjalta Claude Chabrol ja Colo Tavernier laativat elokuvan käsikirjoituksen. Elokuva perustuu tosielämän Marie-Louise Giraudin (1903–1943) tapaukseen. Pesulatyöntekijä Giraud teki Cherbourgin alueella naisille yhteensä 27 laitonta aborttia, mistä hänet tuomittiin kuolemaan ja teloitettiin giljotiinilla. Elokuvan tuottajana oli Marin Karmitz.


title: Naisten asioita

text: "Naisten asioita" sai ensi-iltansa vuoden 1988 Venetsian elokuvajuhlilla, missä Claude Chabrol oli ehdokkaana pääkilpailussa parhaan elokuvan Kultaisen leijonan saajaksi. Isabelle Huppert palkittiin roolisuorituksestaan Venetsian elokuvajuhlien parhaan naisnäyttelijän Coppa Volpi -palkinnolla. Elokuva oli ehdokkaana myös muun muassa kolmen Césarin ja parhaan vieraskielisen elokuvan Golden Globen saajaksi.


title: Naisten asioita

text: "Naisten asioita" sijoittuu toisen maailmansodan keskelle natsi-Saksan miehittämään Ranskaan. Ranskalainen työväenluokkaan kuuluva Marie Latour (Isabelle Huppert) on rähjäisessä asunnossa asuva kahden lapsen äiti ja vaimo, jonka aviomies Paul (François Cluzet) palaa rintamalta vuonna 1941. Paul on liian heikossa kunnossa tehdäkseen töitä, joten Marie lähtee aviomiehensä sijasta tienaamaan rahaa. Hän alkaa tehdä abortteja naisille, jotka ovat tulleet raskaaksi lähinnä saksalaissotilaille.


title: Naisten asioita

text: "Naisten asioita" kuvattiin Coulommiersin kunnassa Seine-et-Marnessa ja Dieppen kaupungissa Seine-Maritimessa Ranskassa. Elokuvan tuotantoyhtiöinä olivat La Sept Cinéma, Les Films du Camélia, Films A2 ja MK2 Productions.


title: Naisten asioita

text: "Naisten asioita" sai ensi-iltansa Venetsian elokuvajuhlilla Italiassa 2. syyskuuta 1988. Elokuvan Ranskan ensi-ilta oli 14. syyskuuta 1988 ja teatteriensi-ilta 21. syyskuuta 1988. Elokuva oli Ranskassa MK2 Diffusionin teatterilevittämä ja keräsi teatterikierroksensa aikana 975 770 katsojaa. Elokuva esitettiin myös muun muassa vuoden 1988 Toronton elokuvajuhlilla Kanadassa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 7. helmikuuta 1993.


title: Naisten asioita

text: Rotten Tomatoes -sivuston mukaan 80% kriitikoista on antanut elokuvalle positiivisen arvosanan 7,4/10 keskiarvolla. Keräys perustuu kymmeneen arviointiin. 1 158 käyttäjästä 77% on antanut elokuvalle positiivisen arvosanan 3,7/5 keskiarvolla. Internet Movie Databasen 2 924 käyttäjää on antanut elokuvalle keskiarvon 7,6/10.


title: Naisten asioita

text: "Naisten asioita" julkaistiin Ranskassa DVD:lle 7. helmikuuta 2001.


title: Craig Shakespeare

text: Craig Shakespeare (s. 26. lokakuuta 1963) on englantilainen jalkapallovalmentaja ja entinen keskikenttäpelaaja.


title: Craig Shakespeare

text: Shakespeare pelasi urallaan keskikentän hyökkäävissä rooleissa ja yleisimmin vasemmalla laidalla. Hän aloitti uransa vuonna 1979 Walsallissa ja siirtyi ammattilaispelaajaksi kaksi vuotta myöhemmin. Walsall-paidassa Shakespeare pelasi kahdeksan hienoa kautta ja lähes 300 ottelua. Hän oli omalla roolillaan auttamassa Walsallin nousua Englannin 2. divisioonaan. Hän jätti Walsallin vuonna 1989 ja siirtyi Sheffield Wednesdayn paitaan. Peliaika uudessa seurassa jäi kuitenkin vähäiseksi, ja Shakespeare siirtyikin jo seuraavana vuonna West Bromwichiin. Hän pelasi urallaan vielä Grimsby Townissa, Scunthorpe Unitedissa, Telford Unitedissa ja Hednesford Townissa, kunnes lopetti uransa vuonna 2000.


title: Craig Shakespeare

text: Pelaajauransa jälkeen Shakespeare työskenteli West Bromwichin organisaatiossa seuran yhteiskuntasuhteiden parissa ja myöhemmin akatemiavalmentajana. Syyskuussa 2006 hän toimi lyhyesti West Bromwichin väliaikaisena päävalmentajana, kunnes jatkoi uraansa Tony Mowbrayn apulaisvalmentajana. Kesäkuussa 2008 Shakespeare jätti West Bromin ja siirtyi Nigel Pearsonin apulaisvalmentajaksi Leicester Cityyn. Kaksikko valmensi yhdessä Leicesteriä ja myöhemmin Hull Cityä. Marraskuussa 2011 he palasivat jälleen Leicesteriin.


title: Craig Shakespeare

text: Pearson ja Shakespeare nostivat Leicesterin Englannin Valioliigaan kymmenen vuoden tauon jälkeen, kun seura voitti Englannin Mestaruussarjan kaudella 2013/14. Pearsonin saatua potkut seurasta kesällä 2015 Shakespeare jatkoi Claudio Ranierin valmennustiimissä apuvalmentajana. Ranieri ja Shakespeare luotsasivat Leicesterin kaudella 2015/!6 sensaatiomaisesti Valioliigan mestaruuteen.


title: Craig Shakespeare

text: Kesällä 2016 Shakespearesta tuli Englannin jalkapallomaajoukkueen apuvalmentaja, mutta Sam Allardycen pikaisten potkujen myötä myös Shakespeare jätti tehtävänsä.


title: Craig Shakespeare

text: Ranierin saatua potkut putoamiskamppailuun vajonneesta Leicesteristä helmikuussa 2017 Shakespearesta tuli seuran väliaikainen päävalmentaja. Debyyttiottelussaan Shakespeare johdatti Leicesterin 3–1 voittoon Liverpoolista. Toisessa ottelussaan hän luotsasi Leicesterin voittoon Hull Citystä. Tulosten myötä seurajohto teki 12. maaliskuuta 2017 kauden loppuun ulottuvan sopimuksen Shakespearen kanssa. Shakespearesta tuli vasta historian kolmas englantilaisvalmentaja, joka luotsasi joukkuettaan Mestarien liigan pudotuspeleissä. Leicester pudotti hänen johdollaan Sevillan jatkosta yhteismaalein 3–2 ja eteni puolivälieriin 14. maaliskuuta, eli vain kaksi päivää uuden sopimuksen allekirjoittamisen jälkeen. Shakespearen johdolla Leicester voitti seitsemän kaudn 13 viimeisestä Valioliiga-ottelusta ja nousi putoamistaistelusta lopulta sijalle 12. Mestarien liigassa Shakespeare johdatti Leicesterin 2–0 kotivoittoon Sevillasta neljännesvälierissä ja joukkue eteni ainoana englantilaisseurana puolivälieriin. Tie katkesi niukasti yhteismaalein 2–1 puolivälierissä Atlético Madridia vastaan. Kauden jälkeen Leicester teki Shakespearen kanssa kolmivuotisen jatkosopimuksen.


title: Craig Shakespeare

text: Shakeaspeare sai potkut 17. lokakuuta 2017 Leicesterin pudottua putoamiskarsintaviivan alapuolelle.


title: Yle Teema & Fem

text: Yle Teema & Fem on Yleisradion kanavapaikka televisiossa. Se aloitti 24. huhtikuuta 2017, jolloin Yle Fem- ja Yle Teema -kanavat muuttivat samalle kanavapaikalle viisi.


title: Yle Teema & Fem

text: Kanavauudistuksen taustalla on mediankäytön muutos. Suomalaiset katselevat televisiota yhä enemmän verkon kautta. Uudistuksessa yhä enemmän Ylen ohjelmia siirtyy katsottavaksi Yle Areenaan.


title: Yle Teema & Fem

text: Jaetulta kanavapaikalta löytyy sekä Teeman että Femin sisältöjä. Ohjelma-aika jakautuu tasaisesti kahden kanavan välille. Kuvaruudussa vaihtuva logo kertoo, kuuluuko näytettävä ohjelma Teeman vai Femin ohjelmistoon. Yläkulman kanavalogossa näkyy suurempana sen kanavan nimi, jonka ohjelmistoon ohjelma kuuluu. Teeman ohjelmia nähdään iltaisin tiistaista lauantaihin klo 20.00 alkaen sekä iltapäivisin joka päivä klo 12.00–17.25. Yle Femin ohjelmia lähetetään aamupäivisin ja viitenä päivänä viikossa tiistaista lauantaihin klo 17.25-20 sekä koko illan sunnuntaisin ja maanantaisin klo 17.25 alkaen.


title: Yle Teema & Fem

text: SVT Worldin ohjelmia ei enää näytetä osana Yle Femin ohjelmistoa, sillä SVT päätti kustannussyistä lopettaa palvelun toukokuussa 2017. Osa SVT:n suosituimmista ohjelmista näkyy Yle Femillä.


title: Yle Teema & Fem

text: Uudistuksessa Yle Teema ja Yle Fem säilyvät omina brändeinään. Kummatkin kanavat tekevät ohjelmapäätöksensä itsenäisesti ja niillä on myös omat ohjelmistonsa.


title: Yle Teema & Fem

text: Yle Teeman ja Yle Femin ohjelmistot muodostavat omat kokonaisuutensa Yle Areenassa.


title: Papahānaumokuākea

text: Papahānaumokuākean merellinen kansallismonumentti () on luonnonsuojelualue Tyynellämerellä Luoteisilla Havaijisaarilla. Kymmenen atollia ja laajan merialueen kattava suojelualue on pinta-alaltaan noin 1,5 miljoonaa neliökilometriä.


title: Papahānaumokuākea

text: Papahānaumokuākean merellinen kansallismonumentti sijaitsee Tyynellämerellä Luoteisilla Havaijisaarilla. Se on pinta-alaltaan noin 1,5 miljoonaa neliökilometriä, kooltaan suurempi kuin kaikki Yhdysvaltain kansallispuistot yhteenlaskettuna.


title: Papahānaumokuākea

text: Papahānaumokuākeaan kuuluu kymmenen atollia, joista suurin on Midway. Sen pinta-ala on 592 hehtaaria. Yli 100 hehtaarin atolleja ovat myös Laysan (414) ja Lisianski (148). Muut atollit ovat Kure, Nihoa, Pearl and Hermes Atoll, French Frigate Shoals, Mokumanamana, Gardner Pinnacles ja Maro Reef.


title: Papahānaumokuākea

text: Papahānaumokuākean merialueelta tunnetaan 353 merilevä- ja 2 meriheinälajia. Merilevälajisto on suhteellisen samantapainen koko alueella. Siihen kuuluu muun muassa Chlorophyta-, Rhodophyta-, Phaeophyta- ja Cyanophyta-lajeja. "Halimeda"-suvun viherleviä löytyi vuonna 2004 yli 70 prosentilta tutkituista alueista.


title: Papahānaumokuākea

text: Papahānaumokuākean maa-alue on suhteellisen pieni, mutta sieltä löytyy monia kotoperäisiä lajia. Useimmat lajit ovat suolaa ja kuivuutta kestäviä kasveja. Monia kasveja on kuollut sukupuuttoon saarilta eurooppalaisten tulon jälkeen vieraslajien takia. Joillain alueilla sen sijaan on tiheästi lajeja, jotka ovat rottien takia hävinneet Havaijin pääsaarilta. Tällaisia lajeja ovat muun muassa leuhupalmuihin kuuluva "Pritchardia remota" ja kolibrinpapuihin kuuluva "Sesbania tomentosa".


title: Papahānaumokuākea

text: Pehmytkoralleja on erityisesti Papahānaumokuākean keskiosien saarien ympäristössä, kun taas kivikoralleja on erityisesti pohjosimmilla ja kaakkoisimmilla saarilla. Pehmytkoralleista "Sinularia"- ja "Palythoa"-sukujen lajit ovat yleisimmät. "Acropora"-suvun pöytäkoralleja ei tavata muualla Havaijilla, mutta Papahānaumokuākealla niitä on seitsemän lajia. Syvänmeren korallilajeja on löytynyt 365–406 metrin syvyydestä. Yli 500 metrin syvyydestä löytyy sulkakoralleja ja sienieläimiä, mutta alueen syvänmeren lajistoa on tutkittu vain vähän.


title: Papahānaumokuākea

text: Merinisäkkäistä Papahānaumokuākealla elää muun muassa erittäin uhanalainen havaijinhylje. Sen lisäksi saaren rannat ovat liemikilpikonnan tärkeä lisääntymispaikka.


title: Papahānaumokuākea

text: Papahānaumokuākean saarilla pesii vuosittain 5,5 miljoonaa lintua. Peräti 99 prosenttia maailman havaijinalbatrosseista ja 98 prosenttia mustajalka-albatrosseista pesii saarilla. Lisäksi japaninalbatrossikanta on merkittävä.


title: Papahānaumokuākea

text: Saarten rannoilla on havaittu 47 rantalajia, mutta niistä suurin osa on vain vierailevia lintuja. Muuttolinnuista saaret ovat erityisen merkittäviä siperiankurmitsalle, alaskankuoville, harmaaviklolle ja karikukolle. Papahānaumokuākeallä elää myös neljä kotoperäistä maalintua, nihoanpalila, laysaninpalila, laysaninkerttunen ja laysaninsorsa.


title: Matt Kenseth

text: Matt Kenseth (s.10. maaliskuuta 1972 Madison, Wisconsin, Yhdysvallat) on yhdysvaltalainen autourheilija, joka kilpailee Joe Gibbs Racingin Toyota Camrylla Amerikan suurimmassa moottoriurheilusarjassa NASCAR:issa. Kenseth on voittanut sarjan mestaruuden kerran, vuonna 2003, Roush Racingin Fordilla.


title: Matt Kenseth

text: NASCARin ohella Kenseth on pärjännyt vuosittaisessa International Race of Champions tapahtumassa. Kolmen osallistumiskerran tuloksena on ollut yksi voitto, yksi toinen ja yksi kolmas sija.


title: José Clemente Orozco

text: José Clemente Orozco (1883–1949) oli meksikolainen taidemaalari ja graafikko. Uransa Orozco aloitti poliittisena pilapiirtäjänä. Hän kuuluu maansa uudemman monumentaalimaalauksen merkkinimiin. Orozco maalasi kansallista ja sosiaalista paatosta heijastelevia, suurpiirteisyytensä ja yksinkertaisuutensa vuoksi hyvin vaikuttavina pidettyjä freskoja. Hän myös julkaisi omaelämäkerran.


title: Kauko Kuismanen

text: Kauko Kalevi Kuismanen (10. syyskuuta 1921 Terijoki – 11. helmikuuta 2015 Oulu) oli suomalainen eversti, joka toimi muun muassa Karjalan prikaatin ja Lapin jääkäripataljoonan komentajana.


title: Kauko Kuismanen

text: Kuismasen vanhemmat olivat liikemies Heikki Kuismanen ja Hilja Härmä. Hänen puolisonsa vuodesta 1948 oli sairaanhoitaja Signe Saastamoinen.


title: Kauko Kuismanen

text: Kuismanen kirjoitti ylioppilaaksi Terijoen yhteislyseosta 1940 ja suoritti Kadettikoulun 27. kurssin 1944. Sotakorkeakoulun hän suoritti 1953 ja Maanpuolustuskurssin 1975. Jatkosodassa Kuismanen toimi ensin nuorempana upseerina Jalkaväkirykmentti 5:ssä ja Jalkaväkirykmentti 56:ssa ja sitten komppanianpäällikkönä jälkimmäisessä ja Jalkaväkirykmentti 49:ssä. Hän haavoittui Säiniöllä 1941 ja Hiisjärvellä 1943. Sodan jälkeen Kuismanen toimi kouluttajana ja komppanianpäällikkönä Jalkaväkirykmentti 7:ssä 1944–1949, toimistoupseerina Mikkelin sotilaspiirin esikunnassa 1953–1954, opettajana ja kapteenikurssin johtajana Taistelukoulussa 1954–1958, pataljoonaupseerina Uudenmaan jääkäripataljoonassa 1958–1960 sekä toimisto- ja kurssipäällikön tehtävissä Kadettikoulussa 1960–1965. Toimittuaan jalkaväkiprikaatissa pataljoonankomentajana 1965–1966 Kuismanen siirtyi Pohjois-Suomen sotilasläänin esikuntaan koulutustoimiston päälliköksi 1966. Vuonna 1967 hänestä tuli Lapin jääkäripataljoonan komentaja ja Karjalan prikaatia hän komensi 1971–1975. Kuismanen oli vielä Savo-Karjalan sotilasläänin esikuntapäällikkö 1975–1976 ja Kuopion sotilaspiirin päällikkö 1976–1979, ennen eroamistaan vakinaisesta palveluksesta 1979.


title: Kauko Kuismanen

text: Kuismanen ylennettiin vänrikiksi 1941, luutnantiksi 1942, kapteeniksi 1947, majuriksi 1958, everstiluutnantiksi 1965 ja everstiksi 1971.


title: Scott Sharp

text: Scott Sharp (s. 14. helmikuuta 1968 East Norwalk, Connecticut, Yhdysvallat on yhdysvaltalainen autourheilija, joka kilpailee tällä erää IMSA WeatherTech Sportscar Championship prototyyppiluokassa. Hän edustaa Tequila Patron ESM -tallia, joka ajattaa Nissanin DPi kalustoa.


title: Scott Sharp

text: Sharpin aiempiin meriitteihin kuuluu 2. sija American Le Mans Series LMP2-luokassa vuosilta 2013 ja 2008, GT-luokan 2.sija vuodelta 2012, LMP1-luokan mestaruus 2009, Indy Racing Northern Lights -luokan 3. sija vuodelta 2001, Indy Racing Leaguen mestaruus A.J. Foytin tallissa 1996, SCCA Trans-Am mestaruudet vuosilta 1991 ja 1993 ja 2. sija vuodelta 1992, SCCA National GT luokan mestaruudet 1986, 1987 ja 1988.


title: Kiko Ramírez

text: Kiko Ramírez (s. 14. heinäkuuta 1970) on espanjalainen jalkapallovalmentaja ja entinen hyökkääjä.


title: Kiko Ramírez

text: Kiko Ramírez teki jalkapallouransa Espanjan alasarjoissa pelaten korkeimmillaan Segunda División B:ssä. Hän aloitti uransa vuonna 1989 Gimnàstic de Tarragonassa, jota edusti seitsemän kauden ajan. Hän siirtyi kaudeksi 1996/97 CE Sabadelliin, josta edelleen Segunda B:ssä pelanneeseen Málagaan. Hän pelasi saman sarjatason AD Ceutassa, FC Cartagenassa ja Noveldassa, kunnes lopetti pelaajauransa vuonna 2000.


title: Kiko Ramírez

text: Lopetettuaan pelaajauransa Ramírez palasi kasvattajaseuraansa Gimnàsticiin, jossa toimi apulaisvalmentajana vuosina 2002–2010. Kesällä 2010 hän siirtyi seuran farmijoukkueen CF Pobla de Mafumetin päävalmentajaksi. Hän valmensi seuraa Tercera Divisiónissa kahden kauden ajan, kunnes palasi kesällä 2012 Segundaan pudonneen Gimnàsticin palvelukseen seuran päävalmentajaksi. Hän sai kuitenkin potkut jo lokakuun alussa heikkojen tulosten vuoksi.


title: Kiko Ramírez

text: Lokakuussa 2013 Ramírez palasi valmennustehtäviin CE L'Hospitaletin päävalmentajana. Hän luotsasi seuran kaudella 2013/14 Segunda B:ssä toiseksi, mutta joukkueen nousu sarjaporrasta ylemmäs kariutui nousukarsintoihin. Kaudella 2014/15 seura jäi yhdeksänneksi ja Ramírez erosi tehtävistään kauden jälkeen.


title: Kiko Ramírez

text: Lokakuussa 2015 Ramírezista tuli CD Castellónin päävalmentaja. Jälleen Ramírez teki hyvää jälkeä luotsaamalla Castellónin Tercerassa nousukarsintoihin, mutta nousu kariutui karsintatappioon CF Gavàlle. Hän jätti seuran kauden jälkeen.


title: Kiko Ramírez

text: Tammikuussa 2017 Ramírez aloitti Puolan Ekstraklasassa pelaavan Wisła Krakovan päävalmentajana. Ramírez luotsasi seuran liigan runkosarjassa viidenneksi, mutta mestaruuden ratkaisseessa playoffs-vaiheessa joukkue putosi kuudenneksi ja jäi europelipaikkojen ulkopuolelle. Kaudella 2017/18 Wisła jäi syyskaudella kauas liigan kärkitaistelusta ja Ramírez sai potkut joulukuussa 2017.


title: Steve Shirreffs

text: Steve Shirreffs (s. 18. helmikuuta 1976 Bethesda, Maryland, Yhdysvallat) on uransa lopettanut yhdysvaltalainen jääkiekkoilija, jonka pelipaikka oli puolustaja. Shirreffs pelasi ennen ammattilaiseksi siirtymistään yliopistokiekkoa Princetonin yliopiston joukkueessa neljä kautta. Calgary Flames oli varannut hänet myöhäisellä 9. kierroksen vuorolla vuonna 1995, mutta ei löytänyt hänelle käyttöä NHL-miehistössä. Yliopistouran jälkeen syksyllä 1999 Shirreffsin tie vei AHL-joukkue Portland Piratesin riveihin. Kauden aikana Shirreffs piipahti myös ECHL-liigassa Hampton Roads Admiralsin riveissä 14 ottelun verran. AHL:ssa otteluita kertyi 44.


title: Steve Shirreffs

text: Kaudelle 2000–2001 Shirreffs tuli pelaamaan Kärppiin. 42 ottelussa syntyi yksi maali ja yhdeksän syöttöä. Kauden jälkeen Shirreffs palasi takaisin Pohjois Amerikkaan pelaamaan AHL:n pudotuspelejä Portland Piratesin riveissä. Seuraavakaan kausi ei tuonut kaivattua NHL-kutsua, ja pelipaikka oli tiukassa jopa AHL:ssa. Cleveland Baronsin joukkueessa pelejä kertyi vain yhdeksän kappaletta kauden kuluessa muutoin ECHL:ssa. Tämä ei Shirreffsiä miellyttänyt ja niinpä hän suuntasi seuraavaksi kaudeksi takaisin Suomeen. Kaudeksi 2002–2003 Shirreffs teki sopimuksen Ässiin. Ässissä vierähti kaksi täyttä kautta, joiden jälkeen Shirreffs päätti lopettaa uransa.


title: Ugo Ojetti

text: Ugo Ojetti (1871–1946) oli italialainen kirjailija ja taidekriitikko. Ojetti muuttui sosialistista fasistiksi. Vuodesta 1930 hän kuului Italian akatemiaan. Hän julkaisi mm. romaanin "Mio figlio ferroviere" (1921) ja esseet "Cose viste".


title: Igor Oistrah

text: Igor Oistrah (s. 1931) on viulutaiteilija. Oistrah on David Oistrahin poika ja opiskeli isänsä johdolla. Hän on tehnyt useisiin maihin menestyksekkäitä kiertueita.


title: Birmingham Bulls

text: Birmingham Bulls oli yhdysvaltalainen WHA-liigassa pelannut jääkiekkoseura. Seura pelasi WHA-liigassa vuosina 1976–1979. Seuran kotipaikka oli Birmingham Alabaman osavaltiossa. Seuran kotiareena oli puolestaan 1976 rakennettu Birmingham-Jefferson County Civic Center.


title: Birmingham Bulls

text: Kolmen kauden aikana seura pelasi 241 ottelua, joista voitti 99 ja hävisi suoraan 129. 13 ottelua päättyi tasan.


title: Birmingham Bulls

text: WHA:n hävittyä maailmankartalta, Birmingham Bulls pelasi vuosina 1979–1981 CHL-sarjaa. Kaudeksi 1982–1983 joukkue vaihtoi nimensä ja uusi nimi oli Birmingham South Stars. South Starsin nimellä pelattu kausi jäi organisaation viimeiseksi CHL:ssa. Kaudelle 1983–1984 otettiin jälleen käyttöön Bulls-nimi, mutta CHL:n sijaan joukkue organisaatio siirtyi pelaamaan ACHL-liigaan. Tätä vaihetta kesti vain yhden kauden ajan jonka jälkeen seura käytännössä lakkautettiin. Seuraavan kerran nimi Birmingham Bulls otettiin käyttöön kaudelle 1992–1993 kun ECHL-joukkue Cincinnati Cyclones muutti Birminghamiin. ECHL-liigassa joukkue pelasi Birminghamin nimellä kauteen 2001, jonka jälkeen seura muutti Atlantic Cityyn.


title: Birmingham Bulls

text: WHA-aikakauden TOP-5 parhaat pelaajat olivat


title: Birmingham Bulls

text: Muita mainittavia joukkueessa pelanneita ovat Vaclav Nedomansky, Ken Linseman, Rick Vaive, Craig Hartsburg, Rod Langway ja Terry Ball


title: Paluu rakastetun luo

text: Paluu rakastetun luo () on vuonna 1979 ensi-iltansa saanut Jean-François Adamin ohjaama ja käsikirjoittama ranskalainen draamaelokuva, jonka pääosissa ovat Isabelle Huppert, Jacques Dutronc ja Bruno Ganz. Elokuva kertoo Julienista (Jacques Dutronc), joka päättää saada takaisin kaiken, minkä hän menetti avioerossa entiselle vaimolleen Jeannelle (Isabelle Huppert). Jean-François Adam käsikirjoitti elokuvan Jean-Claude Carrièren, Benoît Jacquotin ja Georges Perecin kanssa. Elokuvan tuottajana oli Benjamin Simon ja tuotantoyhtiöinä olivat ATC 3000, France 3 Cinéma ja S. N. Prodis.


title: Paluu rakastetun luo

text: "Paluu rakastetun luo" sai ensi-iltansa Ranskassa 2. toukokuuta 1979 ja Suomessa 12. lokakuuta 1979. Elokuvan teatterilevittäjinä olivat Ranskassa S. N. Prodis ja Suomessa Magna-Filmi Oy Ab. Elokuva keräsi Ranskassa teatterikierroksensa aikana 119 406 katsojaa ja oli Suomessa 188. katsotuin elokuva 3 313 hengen katsojamäärällään vuonna 1979. Pierre Lenoir oli elokuvasta ehdokkaana parhaan äänityksen Césarin saajaksi. "Paluu rakastetun luo" julkaistiin Ranskassa DVD:lle 19. tammikuuta 2006.


title: Koshigaya

text: Koshigaya () on Japanin kaupunki Honshūn saaren keskiosassa Kantōn alueella Saitaman prefektuurissa. Se sijaitsee sisämaassa Suur-Tokion alueella Tokion keskustan pohjois- ja Saitaman prefektuurin pääkaupungin Saitaman itäpuolella. Kaupungissa on 339 192 asukasta (vuonna 2016) ja sen pinta-ala on 60,24 neliökilometriä. Koshigaya nimitettiin yhdeksi Japanin ydinkaupungeista vuoden 2015 huhtikuussa.


title: Koshigaya

text: Edo-kaudella Koshigaya kehittyi Ōshū-kaidō- ja Nikkō-kaidō-teiden varren postiasemana ("shukuba"). Japanin kuntalaitoksen perustamisen aikaan vuonna 1889 nykyisen kaupungin alueella oli kaksi kauppalaa ja kahdeksan kylää. Nykyisellä nimellään Koshigayan kauppala perustettiin vuonna 1954 suuren kuntaliitoksen myötä. Kaupunki siitä tuli vuonna 1958 ja erityiskaupunki vuonna 2003. Kaupunkia palvelevat JR Higashi-Nihonin itä–länsisuuntainen Musashino-linja ja Tōbu-rautateiden Isesaki-linja, joka liittää sen Tokioon.


title: Adolf Oberländer

text: Adolf Oberländer (1845–1923) oli saksalainen pilapiirtäjä. Oberländer opiskeli Karl von Pilotyn johdolla. Silti hän maalasi vain toisinaan. Vuodesta 1863 lähtien Oberländer oli Fliegende Blätter -lehden avustaja. Fliegende Blätterissä Oberländer oli suosituin. Hän oli alansa merkittävin 1800-luvun saksalaiskyky Wilhelm Buschin ohella. Kuvissa, joille on ominaista aitobaijerilainen kansanomainen huumori hän ilmaisi erikoista omintakeista graafista mielikuvitusta ja keskitettyä luonteenkuvausta. Eläimet Oerländer esitti "inhimillisinä", ihmiset enemmän tyhminä kuin häijyinä.


title: Santeri Ovaska

text: Santeri Ovaska (s. 22. helmikuuta 1996 Lustenau, Itävalta) on suomalais-saksalainen jääkiekkoilija, joka pelaa Saksan kolmanneksi korkeimmalla sarjatasolla Oberliga-joukkue EV Lindaussa. Hän on pelipaikaltaan oikea laitahyökkääjä. Ovaskaa KalPan A-nuorissa valmentanut Sami Kapanen on kuvaillut häntä hyväksi yleispelaajaksi, jolla on kelvollinen laukaus. Ovaska laukoo oikealta.


title: Santeri Ovaska

text: Ovaska syntyi Itävallassa hänen isänsä Timon pelatessa siellä. Hän vietti tämän myötä osan lapsuudestaan myös Saksassa. Ovaska on Imatran Ketterän kasvatti. Hän siirtyi C-juniori-ikäisenä Saimaan Palloon kaudeksi 2011–2012. Ovaska oli C-nuorten SM-karsinnoissa joukkueensa paras syöttäjä kahdeksalla syöttöpisteellään. C-nuorten SM-sarjan runkosarjassa hän oli SaiPan paras pistemies ja syöttäjä tehoilla 18+33=51, joilla Ovaska sijoittui pistepörssissä yhdeksänneksi. Hänet palkittiin kauden päätteeksi sarjan herrasmiespelaajana Holger Granström -palkinnolla.


title: Santeri Ovaska

text: Kaudeksi 2012–2013 Ovaska siirtyi Kalevan Pallon B-nuoriin. Kaudella 2013–2014 hän oli joukkueen toiseksi paras maalintekijä 23 osumallaan, joilla Ovaska jakoi B-nuorten SM-sarjan maalipörssin yhdeksännen sijan Jokereiden Otto Sompin kanssa. Kesken kauden 2015–2016, marraskuussa 2015 hän palasi KalPasta Saimaan Palloon ja siirtyi seuran A-nuoriin. Kaudella 2016–2017 Ovaska debytoi SaiPan SM-liigajoukkueessa runkosarjan päätöskierroksella 13. maaliskuuta 2017 vieraissa Tapparaa vastaan. Hän sai ottelussa jääaikaa 12.06 minuuttia.


title: Santeri Ovaska

text: Elokuussa 2017 Ovaska siirtyi try-outille Saksan kolmanneksi korkeimmalle sarjatasolle Oberliga-joukkue Deggendorfer SC:hen. Syyskuussa hän sai joukkueeseen kauden 2017–2018 kattavan jatkosopimuksen. Ovaska eteni Deggendorferin kanssa aina liigan finaaleihin saakka, mutta mestaruuden vei kuitenkin alankomaalaisjoukkue Tilburg Trappers otteluvoitoin 3-1. Kaudeksi 2018–2019 hän siirtyi jatkamaan Oberliga-uraansa vuoden mittaisella sopimuksella EV Lindaun riveihin.


title: Santeri Ovaska

text: Ovaska on pelannut Suomen alle 17-vuotiaiden maajoukkueessa yhden poikien maaottelun. "Uutisvuoksin" hänelle joulukuussa 2012 antaman haastattelun mukaan myös Saksan maajoukkue oli kiinnostunut Ovaskasta ennen hänen päätöstään edustaa Suomea.


title: Santeri Ovaska

text: Ovaskan isä Timo pelasi omalla urallaan Suomen, Sveitsin, Saksan ja Itävallan alemmilla sarjatasoilla sekä toimi myöhemmin valmentajana. Santerilla on Timon Saksassa viettyjen vuosien myötä myös maan kansalaisuus. Santeri Ovaskan puolustajana pelaava serkku Markus Ovaska entinen jääkiekkopuolustaja, joka pelasi myös yhden Mestarien liigan ottelun SaiPan SM-liigajoukkueessa kaudella 2016–2017.


title: Santeri Ovaska

text: Ovaska harrasti lapsena myös jalkapalloa Ruokolahden Pallossa.


title: Seán Ó Faoláin

text: Seán Ó Faoláin (22. helmikuuta 1914 Corkin kreivikunta – 20. huhtikuuta 1991 Dublin) oli irlantilainen kirjallisuudentutkija ja kulttuurikriitikko. Ó Faoláinin romaaneja ja novelleja sävyttää tyypillisesti terävä ironia ja lyyrinen impressionismi. Hän kirjoitti myös elämäkertateoksia ja matkakuvauksia.


title: AsiaSat 6

text: AsiaSat 6 on kiinalaisen AsiaSatin operoima geostationaarinen tietoliikennesatelliitti, joka laukaistiin SpaceX:n Falcon 9 v1.1 -raketilla 7. syyskuuta 2014. Puolet satelliitin linkkikapasiteetista omistava Thaicom markkinoi sitä nimellä Thaicom 7.


title: AsiaSat 6

text: AsiaSat 6 on Space Systems/Loralin valmistama satelliitti, joka pohjautuu yhtiön SSL-1300 -satelliittirunkoon ja on varustettu 28 C-kaistan transponderilla.


title: AsiaSat 6

text: AsiaSat teki SpaceX:n kanssa sopimuksen tilaamiensa AsiaSat 6- ja AsiaSat 8 -satelliittien laukaisuista helmikuussa 2012. Satelliittikohtaiseksi laukaisuhinnaksi tuli tuolloin 52,2 miljoonaa dollaria. AsiaSat alkoi selvittää vaihtoehtoista laukaisua venäläisiä Proton-raketteja markkinoivan International Launch Servicesin (ILS) kautta, kun alkoi käydä selväksi, ettei SpaceX:n AsiaSat 6- ja -8-satelliiteille antama alkuperäinen maaliskuun ja toukokuun 2014 välinen laukaisuajankohta tulisi toteutumaan. Proton-laukaisun hinnaksi olisi tullut 107 miljoonaa dollaria, mutta myös se jäi toteutumatta vaikka AsiaSat ja ILS ehtivät allekirjoittaa lennoista sopimuksen. Proton-kantoraketti oli sopimuksen allekirjoittamisen jälkeen kärsinyt useamman epäonnistuneen laukaisun, joista viimeisin, toukokuussa 2014 sattunut esti AsiaSatin satelliittien laukaisun lopullisesti maalis-toukokuussa 2014.


title: AsiaSat 6

text: AsiaSat 6:n laukaisua oli alun perin suunniteltu toukokuulle 2014. SpaceX laukaisi onnistuneesti liki identtisen AsiaSat 8:n elokuun 2014 alulla, jonka jälkeen yhtiö alkoi valmistella lykkääntyneen sisarsatelliitin laukaisua. Ensimmäisen vaiheen maakoekäyttö tehtiin 22. elokuuta 2014, jonka jälkeen raketin polttoainetankit tyhjennettiin, se kallistettiin takaisin vaakatasoon ja rullattiin takaisin laukaisualustan reunalla sijaitsevaan HIF-rakennukseen (), missä rakettiin yhdistettiin nokkakartion sisään asennettu AsiaSat 6.


title: AsiaSat 6

text: Ensimmäinen laukaisuyritys oli tarkoitus tehdä 26. elokuuta, mistä sitä lykättiin ensin yhdellä päivällä 27. elokuuta kello 0.50 auenneeseen kolmen tunnin ja vartin mittaiseen laukaisuikkunaan. Lykkäyksen taustalla oli SpaceX:n uudelleenkäytettävän F9R Dev1 -koeraketin räjähdys lennon aikana 22. elokuuta. Yhtiö oli joutunut ennen laukaisua korjaamaan myös AsiaSat 6:n laukaisuun käytetyn raketin helium-järjestelmän vuotoa vaihtamalla kaksi ventiiliä. Laukaisupäivän iltapäivällä SpaceX päätti siirtää ajankohtaa ainakin viikolla eteenpäin F9R Dev1:n räjähdykseen liittyvien epäselvyyksien vuoksi. Koeraketti oli jossain määrin samanlainen Falcon 9:n kanssa, ja yhtiö halusi varmistaa, etteivät koeraketin onnettomuuden taustatekijät voisi aiheuttaa vastaavaa onnettomuutta suuremman Falcon 9 -raketin laukaisun yhteydessä. Helium-järjestelmässä ollut vuoto ei ollut uuden lykkäyksen taustalla, sillä se oli saatu korjattua 26. elokuuta.


title: AsiaSat 6

text: SpaceX oli pyrkinyt kehittämään rakettien uudelleenkäytettävyyttä, yrittäen saada esimerkiksi ensimmäisen rakettivaiheen tekemään pehmeän laskeutumisen mereen kolmella aiemmalla Falcon 9 -lennolla. Vaiheen talteenottoon ja uudelleenkäyttöön tähtäävää laskeutumista ei ollut tosin mahdollista yrittää AsiaSat 6:n laukaisun yhteydessä, sillä satelliitin laukaisu vaati kaiken Falcon 9:n käytettävissä olevan ajoaineen, jolloin sitä ei jäänyt yli laskeutumiskoetta varten.


title: Vuorinousu

text: Vuorinousu (, ) on moottoriurheilun lajityyppi, jossa ajetaan kelloa vastaan nousevassa maastossa.


title: Vuorinousu

text: Kilpailuja ajetaan sekä päällystetyllä pinnalla asfaltilla sekä päällystämättömällä (sora, muta ym.).


title: Vuorinousu

text: Esimerkki lajin tunnetusta tapahtumasta on Pikes Peak International Hill Climb.


title: Tōge

text: Tōge (, myös Touge) on Japanissa syntynyt moottoriurheilun lajityyppi, jossa ajetaan vuoristotiellä. Nimi viittaa vuoristosolaan, jossa kilpailu tapahtuu.


title: Tōge

text: Yleinen virhe on yhdistää termi muuhunkin katukilpailuun (kuten drifting) eikä vain vuoristosolassa tapahtuvaan.


title: Gabriel Gustafinpoika Oxenstierna

text:
Gabriel Gustafinpoika (tai Gustavinpoika
) Oxenstierna (1587–1640) oli ruotsalainen vapaaherra ja Ruotsin valtadrotsi. Oxenstiernasta tuli valtaneuvos 1617, Tukholman käskynhaltija 1618 ja drotsi 1634. Axel Oxenstiernan veli ja toimi veljensä poissa ollessa tämän sijaisena holhoojahallituksen johtavana henkilönä.


title: Eino Tervo

text: Eino Vihtori Tervo (27. lokakuuta 1918 Kuhmo – 18. toukokuuta 1970 Rovaniemi) oli suomalainen kaukopartiomies. Hänet ylennettiin korpraaliksi 1937, alikersantiksi 1937, kersantiksi 1942, ylikersantiksi 1943, vääpeliksi 1952 ja ylivääpeliksi 1968.


title: Eino Tervo

text: Talvisodassa Eino Tervo osallistui taisteluihin Kuhmon rintamalla sekä Saunajärven ja Luenlahden taisteluihin.


title: Eino Tervo

text: Jatkosodassa Tervo osallistui Rukajärven suunnan kaukotiedusteluihin. Hän toimi vuonna 1941 rajajääkärinä Rajajääkäripataljoona 5:ssä. Kesäkuusta 1941 helmikuuhun 1943 hän oli ryhmänjohtaja ja joukkueenjohtaja Päämajan alaisessa 14. Divisioonan joukkotiedusteluosastossa. Syyskuusta 1943 syyskuuhun 1944 hän oli joukkueenjohtaja 14. Divisioonan kaukotiedusteluosastossa.


title: Eino Tervo

text: Eino Tervo oli mukana Viljo Suokkaan partiossa loppukesällä 1941. Partio osallistui Into Kuismasen alaisuudessa (Osasto Kuismanen) tiedusteluun Karhumäen suunnalla ja häirintään Karhumäen–Petroskoin (Muurmannin) radalla.


title: Eino Tervo

text: Sotilaan kantakortti: Eino Vihtori Tervo


title: Peder Oxe

text: Peder Oxe (1520–1575) oli tanskalainen valtiomies ja vuodesta 1552 lähtien valtaneuvos. Oxea syytettiin väärinkäytöksestä, mikä sai hänet siirtymään Tanskasta Saksaan, missä vehkeili Tanskaa vastaan, mutta 1566 hän kutsusta palasi kotimaahan ja seuraavana vuonna tuli valtakunnan hovimestariksi. Hän järjesti muun muassa laivaston ja juutintullin kannon. Hän oli myös tieteiden suosija ja kuolemaansa asti hallituksen vaikuttavin mies.


title: Siegfried Ochs

text: Siegfriec Ochs oli saksalainen kuoronjohtaja. Hän perusti vuonna 1882 Berliiniin filharmonisen kuoron, joka 1920 sulautui hänen johtamaansa musiikkikorkeakoulun kuoroon. Hän sävelsi mm. koomillisen oopperan ja kirjoitti omaelämänkerran.


title: Perijättäret

text: Perijättäret (; ) on vuonna 1980 ensi-iltansa saanut Márta Mészárosin ohjaama unkarilais-ranskalainen draamaelokuva, jonka pääosissa ovat Isabelle Huppert, Lili Monori ja Jan Nowicki. Elokuva kilpaili vuoden 1980 Cannesin elokuvajuhlilla, missä Mészáros oli ehdokkaana pääkilpailussa parhaan elokuvan Kultaisen palmun saajaksi.


title: Perijättäret

text:
"Perijättäret" sijoittuu Budapestiin ja tapahtuu vuosina 1936–1944. Szilvia (Lili Monori) on rikas upseerin (Jan Nowicki) vaimo, joka ei voi saada lasta. Hän ystävystyy juutalaisen, naimisissa olevan Irène-nimisen ompelijattaren (Isabelle Huppert) kanssa. Szilvia pyytää Irèneltä, että voisiko tämä saada lapsen, jonka hän antaisi hänelle adoptiolapseksi. Irène suostuu auttamaan ystäväänsä, mutta heidän toimiva suunnitelmansa saa takaiskuja; adoptiotapa aiheuttaa kitkaa Szilvian ja hänen aviomiehensä Ákosin välillä ja kaiken lisäksi Ákos rakastuu Irèneen. Kriisi tekee tuloaan, kun Ákos pyytää mustasukkaiselta vaimoltaan antamaan henkilötodistuksensa Irènelle, sillä juutalaiset aiotaan karkottaa maasta ja Irène kuolisi ilman heidän apuaan.
"Perijättäret" sai ensi-iltansa Cannesin elokuvajuhlilla Ranskassa 10. toukokuuta 1980. Elokuva sai teatteriensi-iltansa Ranskassa 11. kesäkuuta 1980 ja Unkarissa 13. marraskuuta 1980. Elokuva oli Ranskassa Gaumontin teatterilevittämä ja keräsi teatterikierroksensa aikana 244 532 katsojaa. Elokuva esitettiin myös muun muassa vuoden 1981 Toronton elokuvajuhlilla Kanadassa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 16. toukokuuta 1993.


title: Perijättäret

text: "Perijättäret" julkaistiin Ranskassa DVD:lle 11. heinäkuuta 2012.


title: Plaça de Catalunya

text: Plaça de Catalunya on aukio Barcelonassa Espanjassa. Sitä pidetään kaupungin keskustana sekä vanhankaupungin ja 1800-luvulla rakennetun Eixamplen yhtymäkohtana. Aukio on vilkas julkisen liikenteen risteyspaikka. Sen suunnitteli arkkitehti Francesc Nebot vuonna 1927. Aukio on kutistunut alkuperäisestä 50 hehtaarin laajuudestaan. Monet Barcelonan pääkaduista, kuten La Rambla, saavat alkunsa aukiolta. Catalunyan metroasema sijaitsee aukion alla.


title: Automobilista

text: Automobilista on brasilialaisen Reiza Studiosin ajosimulaatiopeli.


title: Automobilista

text: Peli käyttää rFactor 2:n ISImotor-pelimoottoria.


title: Luettelo Vectrex-peleistä

text: Tämä on luettelo Vectrexin peleistä.


title: Luettelo PC-FX-peleistä

text: Tämä on luettelo NEC PC-FX:n peleistä.


title: Luettelo lakkautetuista Suomen lukioista

text: Tämä on luettelo Suomen lakkautetuista lukioista.


title: Geoff Crammond’s Grand Prix

text: Geoff Crammond's Grand Prix on Geoff Crammondin kehittämä ajosimulaatiosarja Formula 1 -autoille.


title: Falcon (pelisarja)

text: Falcon on Spectrum Holobyten kehittämä lentosimulaattorisarja. Sarjan kehityksestä vastasi myöhemmin MicroProse.


title: Falcon (pelisarja)

text:
Sarja on saanut nimensä General Dynamics F-16 Fighting Falcon hävittäjästä.
"Falcon 3.0:n" mukana julkaistiin tunnin pituinen "Art of the Kill" video, joka opettaa ilmataistelun perusteita.


title: Falcon (pelisarja)

text: Video on nykyisin nähtävissä monissa suoratoistopalveluissa.


title: Falcon (pelisarja)

text: Hasbron suljettua simulaation kehitystiimin pelin saatavuus oli heikko, kunnes GOG.com pääsi sopimukseen digitaalisesta jakelusta vuonna 2015.


title: Falcon (pelisarja)

text: "Falcon 4.0:n" lähdekoodit vuotivat verkkoon vuonna 2000, jonka jälkeen harrastajat ovat ylläpitäneet ja tehneet vaihtoehtoisia versioita simulaatiosta.


title: Falcon (pelisarja)

text: "Falcon BMS" on harrastajien uudelleen toteuttama versio, joka on myöhemmin todettu itsenäiseksi toteutukseksi eikä riipu samasta lähdekoodista. Aiemmin BMS:n on sanottu käyttäneen vuotaneita lähdekoodeja.


title: Oikeus elää

text: Oikeus elää -tukikonsertti oli 11. maaliskuuta 2017 turvapaikanhakijoiden tueksi järjestetty ilmaistapahtuma Helsingin Rautatientorilla. Tapahtuman järjestivät yksityisihmiset ja vapaaehtoiset.


title: Oikeus elää

text: Tukikonsertti järjestettiin turvapaikanhakijoiden ja heitä tukeneiden tahojen 10. helmikuuta 2017 Helsingin keskustassa turvapaikanhakijoiden oikeuksien puolesta aloittaman pysyvän mielenosoituksen tueksi. Oikeus elää-konsertissa olivat esiintymässä mm. Laineen Kasperi ja Palava kaupunki sekä Kari Tapiiri.


title: Oikeus elää

text: Samaan aikaan Oikeus elää-mielenilmauksen kanssa Rautatientorilla osoitti mieltään myös turvapaikanhakijoiden leirin purkamista vaativia kansallismielisiä tahoja.


title: The Thinning

text: The Thinning on vuonna 2016 ensi-iltansa saanut yhdysvaltalainen dystopialaiseen tulevaisuuteen sijoittuva tieteisfiktio-trillerielokuva, jonka on ohjannut Michael J. Gallagher. YouTube Red-palvelussa julkaistun elokuvan päärolleissa näyttelevät Logan Paul, Peyton R. List, Lia Marie Johnson ja Calum Worthy.


title: The Thinning

text: Tulevaisuudessa ylikansoituksen johdosta planeettamme luonnonvarat ovat vähentyneet kriittiselle tasolle, joten YK on määrännyt kaikkia valtioita vähentämään kansalaistensa määrää viidellä prosentilla. Yhdysvalloissa tämä tehdään "10-241" testillä, joka tunnetaan myös nimellä "Thinning" (). 10-241 on eri luokilla koulussa suoritettava tietotesti, joka määrittää pääseekö oppilas seuraavalle luokalle, vai teloitetaanko hänet. Austinissa sijaitsevan koulun oppilaat alkavat epäillä 10-241 testin puolueellisuutta tiettyjä oppilaita kohtaan ja alkavat selvittämään mahdollista salaliittoteoriaa testien takana.


title: The Thinning

text: Vuonna 2015 Legendary Digital Media hankki The Thinning -elokuvan oikeudet. Ensimmäiset roolit menivät vine-tähti Logan Paulille ja Disney Channelistä tutulle Peyton R. Listille.


title: The Thinning

text: Kuvaukset aloitettiin marraskuussa 2015.


title: Lionhead Studios

text: Lionhead Studios oli brittiläinen pelitalo, jonka perustajiin kuului Peter Molyneux.


title: Lionhead Studios

text: Yhtiö perustettiin vuonna 1997, ja sen perustajiin kuuluivat Peter Molyneux, Mark Webley, Tim Rance ja Steve Jackson.


title: Lionhead Studios

text: Ajatus yhtiöstä kehittyi Molyneuxin vielä työskennellessä Bullfrog Productionsilla.


title: Lionhead Studios

text: Microsoft osti yhtiön vuonna 2006.


title: Lionhead Studios

text: Yhtiö suljettiin vuonna 2016.


title: Lionhead Studios

text: Yhtiö kehitti tunnettuja pelisarjoja "Fable" ja "Black & White".


title: Lionhead Studios

text: Yhtiön peli "Fable II" voitti BAFTA-palkinnon.


title: Luettelo Atari Jaguar -peleistä

text: Tämä on luettelo Atari Jaguarin peleistä.


title: Army of Two (pelisarja)

text: Army of Two-pelisarja on Electronic Artsin julkaisema toimintapelisarja.


title: Felixstowe (täsmennyssivu)

text: Felixstowe voi tarkoittaa jotain seuraavista:


title: Kalvin kartano

text: Kalvin kartano (, ) on kartano Viru-Nigulan kunnassa Länsi-Virumaan maakunnassa Virossa.


title: Kalvin kartano

text: Kartano mainitaan ensimmäisen kerran vuonna 1485, kun se oli Lode-suvun hallussa. Vuonna 1512 kartanon sai omistuksensa Dietrich Kalff, jonka sukunimestä tulee paikan nykyinen nimi. Alun perin kartanon paikalla oli kaksikerroksinen vasallilinnoitus. 1700-luvulla rakennettiin osittain sen raunioille kartanon päärakennus, joka kuitenkin tuhoutui tulipalossa vuonna 1910. Nikolai Stackelberg rakennutti uuden kartanon lähemmäksi merenrantaa 1910-1913. Englantilaisen Tudor-tyylin rakennetun päärakennuksen ulkoseinien tummat laatat eivät ole graniittia, vaan sitä imitoivia värillisiä sementtilaattoja.


title: Kalvin kartano

text: Neuvostoaikana kartanossa sijaitsi kaivosmiesten lepokoti. Nykyään kartano on yksityisomistuksessa ja suljettu yleisöltä.


title: Cyberpunk (albumi)

text: Cyberpunk on rock-muusikko Billy Idolin viides studioalbumi ja konseptialbumi. Albumi on julkaistu vuonna 1993 Chrysalis Records-levymerkillä.


title: Cyberpunk (albumi)

text: Inspiraatio albumiin on peräisin William Gibsonin kirjasta Neurovelho.


title: Judy Erola

text: Judith Erola synt. Jacobson (s. 16. tammikuuta 1934) on entinen kanadalainen poliitikko, joka edusti nikkelialueen äänestysaluetta Kanadan edustajainhuoneessa vuosina 1980–1984 Kanadan liberaalipuolueen edustajana. Hän nousi ministeriksi kabinettiin ja sai Kanadan Queen's Privy Councilin neuvonantajan aseman. Hän on toisen polven kanadansuomalainen.


title: Judy Erola

text: Sudburyssa, Ontariossa syntynyt Judith Jacobson työskenteli radio-ja tv-lähetystoiminnassa Sudburyssa. CKSO-TV:ssä hän teki historiaa ensimmäinenä naispuolisena kanadalaisen televisioaseman sääreportterina, ja toimitti myös muotiohjelmia. Hänestä tuli myöhemmin CHNO:n toimitusjohtaja, ja hän avioitui Lake Panachessa veneily- ja matkailukeskuksen omistavan Vic Erolan kanssa.


title: Judy Erola

text: Miehensä kuoleman jälkeen vuonna 1977 Erola päätti aloittaa poliittisen uran. Hän oli ehdolla vuoden 1979 vaaleissa nikkelialueen liberaalien ehdokkaana, mutta hävisi Uuden demokraattisen puolueen ehdokkaalle John Rodriguezille. Hänen kampanjaansa leimasi kompurointi hänen vaadittuaan vaalimainoksessaan "viljelysmaan käytön käytäntöjen kansallistamista". Erola pyrki radiohaastattelussa selittämään lausetta kirjoitusvirheellä, koska Liberaalipuolue yleisesti vastusti kansallistamista. Sanan olisi kuulunut olla "rationalisointia" ("nationalization" formula_1 "rationalization").


title: Judy Erola

text: Erola voitti Rodriguezin vuoden 1980 vaaleissa. Hän joutui kiistoihin vaalikampanjan aikana ja sen jälkeen. Toinen koski sitä, että hän kutsui vastaehdokastaan Rodriguezia marxilaiseksi vaalikampanjassaan ja toinen hänen kotiäideille kohdentamaansa kampanjaa. Hän väitti, että oli tärkeämpää saada nainen edustajainhuoneeseen kuin äänestää työllisyyskysymyksiä edustavaa ehdokasta. Näkemys jakoi mielipiteitä vahvasti kaupungissa, joka oli toipumassa katastrofaalisesta Sudburyn lakosta vuonna 1978.


title: Judy Erola

text: Hän palveli koko liittovaltion parlamentin kautensa ajan Kanadan kabinetissa, vaikka varhaisen käsityksen mukaan hänen vaalitoimikuntakollegansa Doug Frithin oli todennäköisempää tulla valituksi Sudburyn alueen edustajana kabinettiin. Uransa aikana hänen hän palveli kaivosministerinä, naisten asemasta vastaavana ministerinä, kuluttaja- ja yritysasioiden ministerinä ja sosiaalisen kehityksen ministerinä.


title: Judy Erola

text: Pian kabinettiin nimityksensä jälkeen Erola erosi johtajan ja rahastonhoitajan asemastaan venesatamayrityksessä liittovaltion hallituksen ministereitä koskevien eturistiriitamääräysten mukaisesti.


title: Judy Erola

text: Kaivosministerinä hänen ensimmäinen merkittävä lakimuutoksensa koski Kanadan työlainsäädäntöä (Canada Labour Code) saattamalla Ontariossa liittovaltion alaiset kaivokset tiukempien terveys- ja turvallisuuslakien alaisuuteen. Näin oli menestyksekkäästi toimittu myös Elliot Laken uraanikaivostyöstekijöiden kanssa, kun työntekijät olivat vaatineet vapautusta vaarallisista tehtävistä, joiden turvallisuutta liittovaltion laki ei taannut. Erolan menettelyä kritisoitiin, sillä kaivosyhtiöiden uskottiin kumovan sen oikeudessa. Muutos salli myös naisten kaivostyön ensimmäistä kertaa liittovaltion lain mukaan, vaikka se oli ollut sallittua paikallisen lainsäädännön mukaan.


title: Judy Erola

text: Erola tuki kaivosteknologian tuotantoa Kanadassa kaluston riittävyyden turvaamiseksi, ja vakuutteli kaivosyhtiöitä, etteivät he joudu kansallista energiaohjelmaa vastaavan toiminnan kohteeksi. Kesäkuussa 1981 hän julkisti ohjelman, jonka mukaan liittovaltion hallitus antaisi 400 dollarin korvauksen propaanilla käyvien ajoneuvojen omistajille.


title: Judy Erola

text: Syyskuussa 1981 Erola sai naisten asemasta vastaavan ministerin tehtävän kaivosasioiden lisäksi. Hän oli siinä asemassa ensimmäinen naispuolinen Lloyd Axworthyn vastattua tehtävästä aiemmin. Tässä roolissa hän puolusti Kanadan perustuslain jaksoa 28, joka turvaa sukupuolten välisen tasa-arvoisuuden. Hän tuki äitiysloman aikaista tukea, tavoitteita kiristää liittovaltion lakeja kotiväkivaltaa kohtaan, intiaanilainsäädänöön uudistamista, joka parantaisi naisten oikeuksia avioitua ei-aboriginaalimiesten kanssa, uudistuksia feministisen lobbausorganisaation NAC:in toimintaan ja tiukempia käytäntöjä hallituksen viestinnässä sukupuolistereotypioiden käyttämistä vastaan.


title: Judy Erola

text: Lokakuussa 1982 Erolasta tuli ensimmäinen nainen kautta aikojen, joka nimettiin kabinetin Priorities and Planning -komiteaan, joka neuvottelee ja muotoilee hallituspolittikan suuntaviivat.


title: Judy Erola

text: Elokuussa 1983 Erola savustettiin kaivosministerin tehtävästä ja nimitettiin kuluttaja- ja yritysasioiden ministeriksi.Hän lupasi välittömästi korostaa kuluttajanäkökulmaa enemmän kuin edeltäjänsä edeltäjänsä André Ouellet, jota oli kritisoitu niiden ohittamisesta.


title: Judy Erola

text: Tässä tehtävässä monet hänen näkyvimmistä julkisista taisteluistaan liittyivät joidenkin organisaatioiden jatkuvaan metrijärjestelmän vastustamiseen. Hän myös ehdotti lainsäädäntöä rajoittamaan sanomalehtieyhtiöiden fuusioita, mutta luopui aiheesta myöhemmin.


title: Judy Erola

text: Kun Pierre Trudeau jäi eläkkeelle pääministerin tehtävästä, Erola jatkoi kuluttaja- ja yritysasioiden ministerinä John Turnerin kabinetissa. Erola hävisi Rodriguezille vuoden 1984 vaaleissa, joissa liberaalien paikkaluku putosi 40 paikkaan.


title: Judy Erola

text: Vuonna 1987 Erolasta tuli Kanadan lääketeollisuuden liiton presidentti, ja hän jatkoi tehtävässään eläkkeelle jäämiseensä saakka vuonna 1998.


title: Judy Erola

text: Hän on ollut Sveitsissä päämajaansa pitävän kansainvälisen lääketeollisuuden yhdistyksen johtajana. Hänet valittiin ensimmäisenä naisena International Nickel Co:n johtokunnan jäseneksi.


title: Judy Erola

text: Erola on vaikuttanut merkittävästi siihen, että Sudburyyn rakennettiin 1990-luvun alussa monipuolinen tiedekeskus Science North. Paljolti hänen vaikutuksestaan ympäristöasioihin on kiinnitetty erityistä huomiota ja aloitettu laajat ympäristönparannusohjelmat nikkeliteollisuuden saastuttamilla ja pilaamilla alueilla 1970-luvulta lähtien. Hän on myös ollut kehittämässä Sudburyn Laurentian Universityn kaivos- ja mineraalitutkimuskeskusta (CIMMER) sekä alueella tehtävää lääketieteellistä tutkimusta.


title: Judy Erola

text: Hän on osallistunut kulttuurielämän tukemiseen ja muun muassa johtanut valtakunnallista kampanjaa kanadalaisen lastentautien tutkimussäätiön tukemiseksi. Hän kirjoittanut paljon naisten asemaan liittyvistä kysymyksistä. Hän on myös ollut Sudburyn alueen kanadansuomalaisen väestön merkittävimpiä toiminnan tukijoita. Ansioistaan hänet on vihitty Mount St. Vincent Universityn kunniatohtoriksi 1992 ja Laurentian Universityn kunniatohtoriksi 1996. Hänet nimitettiin Canadian Medical Hall of Famen johtokuntaan 1994.


title: Judy Erola

text: Hän oli virkansa puolesta edustaja Kanadan Liberaalipuolueen johtajavaaleissa vuonna 2006.


title: Judy Erola

text: Hän on tällä hetkellä "Equal Voicen" hallituksessa. Järjestö pyrkii auttamaan kanadalaisia naisia politiikassa.


title: Aurora Karamzinin muistokivi

text: Aurora Karamzinin muistokivi on Espoon Järvenperässä Träskändan kartanon pihalla oleva kivi. Kiveen on kiinnitetty kuvanveistäjä Heikki Niemisen vuonna 1958 tekemä pronssireliefi.


title: Tampereen palvelualan ammattiopisto

text: Tampereen palvelualan ammattiopisto (TPA) on Tampereen Kaakinmaalla sijaitseva toisen asteen ammatillinen oppilaitos, joka kuuluu SASKY koulutuskuntayhtymään. Oppilaitoksen toiminta alkoi Tampereen talouskouluna vuonna 1892 ja se on Suomen vanhin alan oppilaitos. Vuonna 1984 oppilaitoksen nimi muutettiin Tampereen kotitalousoppilaitokseksi ja vuonna 2009 nykyiseen muotoon Tampereen palvelualan ammattiopistoksi. Osaksi SASKY koulutuskuntayhtymää oppilaitos yhdistyi vuoden 2017 alussa.


title: Tampereen palvelualan ammattiopisto

text: Oppilaitos antaa koulutusta matkailu-, ravitsemis- ja talousalalla sekä sosiaali-, terveys- ja liikunta-alalla sekä ammatilliseen peruskoulutukseen valmentavaa koulutusta (VALMA). Oppilaitokseen haetaan yhteishaussa, myös suorahaku oppilaitokseen on mahdollinen.


title: Tai Sengin metroasema

text: Tai Seng on Singaporen Mass Rapid Transit -metrojärjestelmän asema Geylangin, Hougangin ja Toa Payohin alueiden rajalla Singaporen keskisellä suuralueella. Se avattiin 17. huhtikuuta 2010. Asemaa käyttävät Circle Linen junat.


title: Pirkanmaan aikuislukio

text: Pirkanmaan aikuislukio (PirAL) järjestää lukio-opetusta aikuissovelluksena, monimuoto-opetuksena Pirkanmaalla ja sen lähialueilla. Oppilaitoksen toimisto sijaitsee Parkanossa. Oppilaitos on osa SASKY koulutuskuntayhtymää.


title: Pirkanmaan aikuislukio

text: Aikuislukiossa voi suorittaa peruskoulu- tai ylioppilastutkinnon tai opiskella yksittäisiä aineita, kerrata kieliä, jatkaa keskeytyneitä opintoja tai täydentää aiempia opintoja. Pirkanmaan aikuislukio tarjoaa SASKY koulutuskuntayhtymän opiskelijoille mahdollisuuden suorittaa ammatillisen perustutkinnon lisäksi ylioppilastutkinto.


title: Pirkanmaan aikuislukio

text: Pirkanmaan aikuislukio


title: Emma Atkins

text: Emma Jayne Atkins (s. 30. maaliskuuta 1975 Morecambe, Englanti, Yhdistynyt kuningaskunta) on englantilainen näyttelijä, joka tunnetaan parhaiten Charity Dinglen roolista ITV:n draamasarjassa "Emmerdale". Hän on näytellyt sarjassa vuosina 2000–2005, 2009–.


title: Ylä-Satakunnan musiikkiopisto

text: Ylä-Satakunnan musiikkiopistossa järjestetään musiikin perusasteen ja sille rakentuvan musiikkiopistoasteen opetusta. Musiikkiopisto on tarkoitettu pääsääntöisesti kouluikäisille nuorille. Opistossa on myös musiikkileikkikoulu pääsääntöisesti alle kouluikäisille lapsille. Ylä-Satakunnan musiikkiopistolla on toimipisteet Ikaalisissa ja Parkanossa. Opisto on osa SASKY koulutuskuntayhtymää.


title: Ylä-Satakunnan musiikkiopisto

text: Musiikkiopiston perustasolla opitaan oman instrumentin perustaidot. Musiikkiopistotasolla kehitetään edelleen musiikin perustasolla hankittuja taitoja, musiikin opiskelu edellyttää opiskelijalta sitoutumista ja musiikillista innostusta. Musiikkiopiston oppilaat valitaan pääsykokeilla, joissa testataan niin musikaalisuutta kuin motorisia taitojakin.


title: Ylä-Satakunnan musiikkiopisto

text:
Ylä-Satakunnan musiikkiopistossa annetaan opetusta seuraavissa soittimissa:
Lisäksi opistolla voi opiskella yksinlaulua (klassinen ja pop)


title: Ylä-Satakunnan musiikkiopisto

text: Ylä-Satakunnan musiikkiopisto


title: Högt över havet (albumi)

text: Högt över havet on suomalaislaulaja Arja Saijonmaan studioalbumi vuodelta 1987. Sen tuotti Lasse Holm ja kaikki kappaleet ovat ruotsinkielisiä. Albumia myytiin Ruotsissa yli 200 000 kappaletta ja se on Saijonmaan kaupallisesti menestynein albumi. Sen nimisävellys sijoittui toiseksi Melodifestivalen-kilpailussa 1987."Högt över havet" nauhoitettiin Tukholmassa KMH Studioilla tammi–maaliskuussa 1987. Levyllä on Lasse Holmin sävellysten ohella muutama käännösiskelmä, kuten "Så länge hjärtat slår" ja Franco Battiaton sävellys "Prospettiva Nevski". Albumin päättää Mikael Wiehen säveltämä "Titanic", jossa minä-kertoja on toisen luokan matkustaja ja uppoamassa valtamerilaivan mukana. Kansivihko sisältää sävelteosten sanoitukset.


title: Högt över havet (albumi)

text: "Högt över havet" julkaistiin aikakaudelleen tyypillisesti analogisena vinyylilevynä ja C-kasettina sekä digitaalisena CD-levynä. Analogisilla julkaisuilla laulut on jaettu puoliksi: viisi ensimmäistä ovat A-puolella, viisi jälkimmäistä B-puolella.


title: Butten piirikunta

text: Butten piirikunta on piirikunta Kalifornian osavaltiossa Yhdysvalloissa. Sen keskuskunta on Oroville, mutta suurimmat kaupungit ovat Chico ja Paradise.


title: Butten piirikunta

text: Vuoden 2010 väestönlaskennassa piirikunnassa asui 220 000 ihmistä. Vuonna 2015 väkiluvuksi arvioitiin 225 411 henkeä.


title: Butten piirikunta

text: Butten naapuripiirikuntia ovat Tehama luoteessa, Plumas koillisessa, Yuba kaakossa, Sutter etelässä, Colusa lounaassa ja Glenn lännessä.


title: AsiaSat 8

text: AsiaSat 6 on kiinalaisen AsiaSatin operoima geostationaarinen tietoliikennesatelliitti, joka laukaistiin SpaceX:n Falcon 9 v1.1 -raketilla 7. syyskuuta 2014.


title: AsiaSat 8

text: AsiaSat teki SpaceX:n kanssa sopimuksen tilaamiensa AsiaSat 6- ja AsiaSat 8 -satelliittien laukaisuista helmikuussa 2012. Satelliittikohtaiseksi laukaisuhinnaksi tuli tuolloin 52,2 miljoonaa dollaria. AsiaSat alkoi selvittää vaihtoehtoista laukaisua venäläisiä Proton-raketteja markkinoivan International Launch Servicesin (ILS) kautta, kun alkoi käydä selväksi, ettei SpaceX:n AsiaSat 6- ja -8-satelliiteille antama alkuperäinen maaliskuun ja toukokuun 2014 välinen laukaisuajankohta tulisi toteutumaan. Proton-laukaisun hinnaksi olisi tullut 107 miljoonaa dollaria, mutta myös se jäi toteutumatta vaikka AsiaSat ja ILS ehtivät allekirjoittaa lennoista sopimuksen. Proton-kantoraketti oli sopimuksen allekirjoittamisen jälkeen kärsinyt useamman epäonnistuneen laukaisun, joista viimeisin, toukokuussa 2014 sattunut esti AsiaSatin satelliittien laukaisun lopullisesti maalis-toukokuussa 2014.


title: Turpanin syvänkö

text: Turpanin syvänkö on syvänkö Kiinassa. Se on Kiinan syvin kohta. Syvänkö on 154 metriä merenpinnan tason alapuolella.


title: Feargus O’Connor

text: Feargus O’Connor (1794–1855) oli irlantilainen poliitikko. Hän kuului Yhdistyneen kuningaskunnan alahuoneeseen vuosina 1832–1835 ja vuodesta 1838 chartismin jyrkimmän siiven johdossa. 1840 O’Connor joutui vankilaan kapinaan yllytyksen johdosta. 1847 hän pääsi parlamenttiin taas, mutta tuli mielenvikaiseksi 1852.


title: Bernardino Occhino

text: Bernardino Occhino (1487–1565) oli italialainen munkki ja saarnaaja. Vuonna 1538 hän pääsi kenraaliksi kapusiinimunkistoon. Napolissa hän sai vaikutuksia evankeliselta suunnalta. 1542 hän erosi paavikirkosta, minkä jälkeen oli pakolaisena Sveitsissä, Englannissa ja Määrissä. Hänen kirjallinen toimintansa oli tuona aikana laajaa.


title: Pekasus

text: Pekasus on perussuomalaisia arvoja noudattava opintokeskus Helsingissä. Opintokeskuksen rehtori on oikeustieteen tohtori ja varatuomari Lasse Lehtinen.


title: Stanley Holloway

text: Stanley Augustus Holloway (1. lokakuuta 1890 Lontoo – 30. tammikuuta 1982) oli englantilainen näyttelijä, koomikko ja laulaja, joka teki seitsemän vuosikymmentä kestäneen uran sekä teatterissa että brittiläisissä elokuvissa. Hänet tunnettiin erityisesti koomisista ja laulurooleistaan, ja kansainväliseen kuuluisuuteen hän nousi Alfred P. Doolittlen roolista vuoden 1964 musikaalielokuvassa "My Fair Lady".


title: Terence Crawford

text: Terence Allan Crawford (s. 28. syyskuuta 1987 Nebraska Yhdysvallat) on yhdysvaltalainen ylemmän kevytsarjan nyrkkeilijä ja hallitseva WBC, WBO IBF, WBA liittojen maailmanmestari painoluokassaan. Aiemmin urallaan Crawford on nyrkkeillyt myös kevytsarjassa jossa hän voitti WBO liiton mestaruuden ennen siirtymistään ylempään kevytsarjaan.


title: Terence Crawford

text: Crawford siirtyi ammattinyrkkeilijäksi vuonna 2008. Vuonna 2013 Crawford voitti vapaana olleen NABO liiton mestaruuden voittamalla Alejandro Sanabrian kudennessa erässä teknisellä tyrmäyksellä. Crawford ei puolustanut mestaruuttaan kertaakaan vaan kohtasi seuraavana vuonna silloisen kevytsarjan WBO liiton mestari Ricky Burnsin jonka voitti kaikin tuomariäänin kaksitoistaeräisen ottelun päätteeksi. Crawford puolusti mestaruutta kaksi kertaa: Ensimmäisellä kerralla Crawford voitti yhdeksännen erän teknisellä tyrmäyksellä Yuriorkis Gamboan johdettuaan ottelua sitä ennen kaikin tuomariäänin. Toisessa puolustusottelussa Crawford kukisti Raymundo Beltran kaikin tuomariäänin. Tämän jälkeen Crawford siirtyi ylempään kevytsarjaan jossa kohtasi suoraan Thomas Dulormen ottelussa jonka panoksena oli väliaikainen WBO liiton mestaruus. Crawford voitti ottelun kuudennessa erässä kaadettuaan Dulormen kuudennessa erässä kolmesti lattiaan. WBC ja WBO liittojen mestari Crawfordista tuli vuonna 2016 jolloin hän kukisti WBC ja WBO liittojen vöiden yhdistämisottelussa Viktor Postolin yksimielisellä tuomaripäätöksellä kaksitoistaeräisen ottelun päätteeksi. Tämän jälkeen Crawford on puolustanut mestaruusvöitä John Molina Junioria vastaan tyrmäten tämän ottelun kahdeksannessa erässä. 19. elokuuta 2017 Crawford voitti tuolloin IBF ja WBA liittojen mestaruusvöitä hallussaan pitäneen Julius Indongon tyrmäämällä tämän kolmannessa erässä vartaloiskulla. Crawford oli käyttänyt Indongoa luvunlaskussa jo toisessa erässä päättäen ottelun seuraavassa erässä.


title: Sigbjørn Obstfelder

text: Sigbjørn Obstfelder (1866–1900) oli norjalainen kirjailija sekä koneinsinööri. Hän oli vapaarytmisen runouden edeltäjä. Hän oli maansa uusromantikoista merkittävin. Hänen lyriikassaan on mystiikkaa (mm. "Digte"), proosassaan taas intiimiä sielukuvausta. Hän kehitti jyrkän symbolisen, vapaan runotyylin. 1890-luvulla hän pääsi esiin hyvin merkittävänä lyyrisenä kykynä.


title: Clas Odhner

text: Clas Theodor Odhner (1836–1904) oli ruotsalainen historioitsija. Odhner oli Lundissa professorina vuosina 1871–1887, sekä valtionarkistonhoitaja 1887–1901. Hän tutki etenkin Kustaa III:n aikaa.


title: Clas Odhner

text: Hänen pääteoksensa on "Sveriges politiska historia under konung Gustav III:s regering", jonka hän julkaisi kolmena niteenä 1885–1905.


title: Finnacta

text: Finnacta Oy on suomalainen vuonna 2012 perustettu telemarkkinointiyritys. Yritys aloitti toimintansa Kuopiossa ja toimii nyt 11 paikkakunnalla Suomessa. Finnacta on yksi Suomen suurimmista ja nopeimmin kasvavista telemarkkinointiyrityksistä.


title: Finnacta

text: Finnacta kuuluu AAA-luottoluokkaan ja yritykselle on myönnetty Asiakkuusmarkkinointiliiton Reilu Työnantaja -merkki. Vuonna 2015 yrityksen liikevaihto oli 2,5 miljoonaa euroa.


title: Törmäoja

text: Törmäoja on Nuorttijoen vesistöön kuuluva joki ja sitä ympäröivä samanniminen Nature 2000 -alue Savukosken kunnan koillisosassa. Alue sijaitsee osittain rajavyöhykkeellä.


title: Törmäoja

text: Törmäoja virtaa paikoin jopa 80 metriä syvän, jyrkkäreunaisen kanjonin pohjalla. Alue on luontoarvoiltaan poikkeuksellisen merkittävä. Erikoisuutena ovat satojen hehtaarien laajuiset kausittain kosteat, nummimaiset niityt, joiden pohjakasvillisuuden muodostavat karhunsammalet. Niityt pysyvät avoimina mikroilmaston johdosta, sillä paikotellen laaksossa puiden taimet paleltuvat talvisin. Alueella on myös heinävaltaisempia niittyjä. Seudun metsät ovat karuja mäntykankaita sekä katajaa kasvavia koivikkoja. Kanjonin rinteillä on runsaasti tihkupintoja sekä isohuurresammalia kasvavia lähteitä.


title: Törmäoja

text: Kasvillisuuden osalta Törmäojan alue on erityisesti laaksoarhon tärkeä esiintymä. Muita alueen harvinaisia kasveja ovat hentokorte, pohjannoidanlukko, ketonoidanlukko, kanervisara, siperiankirjosara, lapinvehnä, pahtarikko, hetehorsma, tesmayrtti, lapinlemmikki, sekä tunturipitkäpalko.


title: Törmäoja

text: Alueelta on tavattu 811 hyönteislajia, joista 23 on luokiteltu punaisen listan lajeiksi. Erityisen runsas erilaisissa sääskissä, vesiperhosissa sekä nivelkärsäisissä. Surviaissääskissä on lukuisa joukko arvokasta lähteikköelinympäristöä osoittavia lajeja. Myös sienisääskilajistoa on tutkittu paljonja joukossa on useita puutteellisesti tunnettuja ja harvinaisia lajeja. Sienisääski "Boleta nuorti" tunnetaan koko maailmasta toistaiseksi ainoastaan Törmäojalta. Suomesta jo hävinneeksi luultu pohjanpurosurviainen löytyi eräiltä Törmäojan alueen lammilta vuonna 2012.


title: Pekka Henrik Martin

text: Pekka Henrik Martin (s. 20. heinäkuuta 1925 Tampere) on suomalainen graafinen suunnittelija. Taiteellisen koulutuksen hän sai Taideteollisuusopistossa (nyk. Taideteollinen korkeakoulu) 1946–1950. Martin toimi Helsingin Osuuskaupassa (HOK) somistajana 1946–1953 ja Osuustukkukaupassa (OTK) mainosgraafikkona 1953–1958. Pisimmän työuran hän teki Mainostoimisto Oy SEK Ab:ssa, mainosgraafikkona 1958–1963 ja art directorina 1963–1983.


title: Pekka Henrik Martin

text: Martin on saavuttanut tunnustusta lukuisilla liikemerkeillään. Hän on perehtynyt myös heraldiikkaan ja suunnitellut vaakunoita.


title: Pekka Henrik Martin

text: Martin jäi eläkkeelle 1984, ja hänelle myönnettiin valtion ylimääräinen taiteilijaeläke 1986.


title: Pekka Henrik Martin

text: Merkkikilpailuissa mm.:


title: Pekka Henrik Martin

text: Vuosaaren Urheilutalon liikemerkki, 1979.


title: Pekka Henrik Martin

text: Vaakunakilpailuissa:


title: Pekka Henrik Martin

text: Julistekilpailuissa:


title: Pekka Henrik Martin

text: Ilmoituskilpailuissa:


title: Pekka Henrik Martin

text: Martin on osallistunut lukuisiin koti- ja ulkomaisiin näyttelyihin. Kotimaisia mm. Mainosgraafikot ry:n käyttögrafiikan näyttelyt sekä Vuoden Huiput -näyttelyt. Ulkomaisia mm. Kansainvälinen julistebiennale Varsovassa 1968 ja 1972, Kansainvälinen käyttögrafiikan näyttely Brnossa 1983 ja Mainosgraafikot ry:n juliste- ja liikemerkkinäyttely Tokiossa 1983.


title: Pekka Henrik Martin

text: Martinin julisteita on kokoelmissa ”Muzeum Narodowe w Warszawie” (Varsova), ”Stedelijk Museum” (Amsterdam) ja ”Lahden julistemuseo” (Lahti).


title: Pekka Henrik Martin

text:
Martinin käyttögrafiikan töitä on julkaistu graafisen suunnittelun ammattijulkaisuissa ”Modern Publicity” (32/1962–63, Englanti), ”Graphis Annual” (1979, Sveitsi) ja ”Trade Marks & Symbols” (vol. 2 / 1973, USA) sekä teoksessa ”Suomalaisia liikemerkkejä – 100 + Finnish Symbols and Trademarks” (1992, Suomi).
Ansioluettelo valtion ylimääräistä taiteilijaeläkettä varten


title: Mike Krack

text: Mike Krack on luxemburgilainen entinen BMW Sauberin Formula 1 -tallin insinööri. Krack aloitti uransa datainsinöörinä Sauberilla vuonna 2001.


title: Mike Krack

text: Kausilla 2004–2005 Krack työskenteli Felipe Massan kisainsinöörinä. Kaudet 2006–2008 hän toimi BMW Sauber tallin pääinsinöörinä. Tammikuussa 2009 vahvistettiin Krackin siirtyvän Formula 3 Euroseries sarjaan Kolles & Heinz Union -talliin. Talli lopetti toimintansa vuonna 2010.


title: Lia Marie Johnson

text: Lia Marie Johnson (s. 23. marraskuuta 1996 Oahu, Havaiji) on yhdysvaltalainen näyttelijä, laulaja-lauluntekijä ja YouTube-persoona. Hänet tunnetaan muun muassa "Fine Brothersin" Emmy-palkitusta "Kids React" YouTube-sarjasta, Nickelodeonin elokuvasta "Terry the Tomboy" sekä AwesomenessTV:n web-sarjasta "MyMusic".


title: Lia Marie Johnson

text: Vuonna 2012 hänen ""Lia Marie Johnson"" nimisellä YouTube-kanavalla oli 13 miljoonaa katselijaa. Vuonna 2014 kanavalla oli yli miljoona tilaajaa. Vuonna 2016 kanavalla oli melkein kaksi miljoonaa tilaajaa ja se oli saanut yli 110 miljoonaa katselukertaa.


title: Lia Marie Johnson

text: Johnson syntyi Havaijilla Oahun saarella sotilasperheeseen, josta he muuttivat Floridan kautta Kaliforniaan. Johnson kasvoi Virginiassa ennen muuttoa takaisin Kaliforniaan.


title: Johanna Hurtig

text: Johanna Hurtig (s. 1960) on suomalainen filosofian tohtori. Hän on tutkinut lasten hyväksikäyttöä.


title: Johanna Hurtig

text: Hurtig on kotoisin Vaasasta. Hän on aiemmin ollut vanhoillislestadiolaisen liikkeen jäsen, mutta eronnut siitä. Hurtigin Lapin yliopistolle vuonna 2003 tekemä väitöskirja käsitteli lapsen asemaa lastensuojelussa. Hän on Helsingin yliopiston teologisen tiedekunnan sosiaalityön tutkijatohtori.


title: Johanna Hurtig

text: Suuremman yleisön tietoisuuteen Hurtig tuli toimiessaan lastensuojelun tutkijana ja julkaisten kartoituksen lasten seksuaalisesta hyväksikäytöstä uskonnollisissa liikkeissä 2010. Vanhoillislestadiolainen liike myönsi julkisesti tapahtumat todellisuudeksi. Keskusrikospoliisi aloitti joistain tapauksista esitutkinnan, kun Hurtigin keräämä tilastotieto ilmestyi julkisuuteen.


title: Johanna Hurtig

text: Hurtig toi esiin lasten seksuaalisen hyväksikäytön vanhoillislestadiolaisten piirissä vuonna 2013, jotta siihen puututtaisiin. Tutkimuksessa selvisi, että tekoihin oli syyllistynyt myös vanhoillislestadiolaisen liikkeen johdossa toimivia henkilöitä. Tämä johti siihen, että vanhoillislestadiolaisen liikkeen keskusjärjestö SRK pyysi anteeksi seksuaalisen hyväksikäytön uhreilta lokakuussa 2013. Hurtig on luennoinut aiheesta vanhoillislestadiolaisen liikkeen johdolle.


title: Johanna Hurtig

text: Hurtigin tutkimuksen mukaan kunniaväkivallan ja vanhoillislestadiolaisen liikkeen väkivallan ratkaisutilanteissa on samankaltaisuutta.


title: Johanna Hurtig

text: Hurtigin tutkimuksen tulokset ja niiden tuominen julkisuuteen eivät olleet kaikkien vanhoillislestadiolaisen liikkeen jäsenten mieleen, vaan hän joutui painostuksen, uhkailun, nöyryyttämisen ja rajun ryöpyttämisen kohteeksi. Toisaalta Hurtig sai myös julkisuudessa ja nimettömänä tukea vanhoillislestadiolaisuuden suunnalta.


title: Johanna Hurtig

text: Hurtig asuu Kärkölässä ja hänellä on kahdeksan lasta.


title: Elina Reenkola

text: Elina Reenkola, myös: Mäenpää-Reenkola on suomalainen filosofian maisteri, psykologi, psykoanalyytikko, psykoterapeutti ja kirjailija. Koulutusanalyytikkona hän opettaa psykoanalyysia ja psykoanalyyttista psykoterapiaa ja antaa niihin työnohjausta


title: Telitromysiini

text: Telitromysiini (CHNO) on makrolideihin kuuluva orgaaninen yhdiste. Yhdistettä voidaan käyttää lääketieteessä antibioottina hengitystieinfektioiden hoitoon. Telitromysiini on ensimmäinen markkinoille tullut niin kutsuttu ketolidiantibiootti.


title: Telitromysiini

text: Rakenteeltaan telitromysiini on erytromysiinin puolisynteettinen johdannainen. Yhdisteen rakenteeseen on synteettisesti luotu syklinen karbamaattiryhmä, eräs erytromysiinin kladinoosisokeriryhmistä on korvattu ketoryhmillä ja yhdisteeseen on liitetty sivuketjuksi butyyl-1,3-imidatsolyyli-3-pyridiiniryhmä, joka avustaa lääkeaineen sitoutumisessa bakteerisolujen ribosomeihin. Telitromysiinin etuna erytromysiiniin on sen suurempi stabiilisuus happoja vastaan.


title: Telitromysiini

text: Telitromysiini tehoaa useisiin bakeereihin ja on vanhempiin antibiootteihin verrattuna tehokkaampi erityisesti aerobisia grampositiivisia bakteereita vastaan. Yhdiste vaikuttaa sitoutumalla ribosomien suurempaan niin kutsuttuun 50S-alayksikköön ja yhdiste estää täten bakteerien proteiinisynteesiä. Telitromysiini on hyväksytty käytettäväksi muun muassa keuhkokuumeen hoitoon.


title: Telitromysiini

text: Tyypillisimpiä telitromysiinin haittavaikutuksia ovat ruuansulatuskanavan oireet kuten huonovointisuus, vatsakivut ja ripuli. 2000-luvun alussa alkoi ilmetä viitteitä telitromysiinin vakavasta maksatoksisuudesta, joka on saattanut eräissä tapauksissa johtaa jopa kuolemaan. Erityisen vakavia haittavaikutuksia telitromysiini voi aiheuttaa myasthenia gravista sairastaville potilaille. Näitä voivat olla vaikeutuvat lihasten heikkous ja hengenahdistus. Tila voi olla jopa hengenvaarallinen, minkä vuoksi Yhdysvaltain lääketurvallisuusviranomainen FDA määräsi lääkeainetta sisältäviin pakkauksiin asiasta merkinnän.


title: Willem Toet

text: Willem Toet (s. 29. maaliskuuta 1952 Amsterdam) on alankomaalainen entinen Sauberin Formula 1 -tallin aerodynamiikka johtaja. Toet työskenteli aerodynamiikka johtaja BMW Sauberilla vuosina 2006–2009. Marraskuussa 2011 hän palasi takaisin samaan tehtävään Sauberilla, jossa hän työskenteli vuoteen 2015 saakka. Aiemmin hän on työskennellyt myös Benettonilla, Ferrarilla ja BAR:lla.


title: Tuija Wahlroos

text: Tuija Wahlroos (s. 16. kesäkuuta 1968 Kajaani) on suomalainen museonjohtaja. Hän on toiminut Gallen-Kallelan museon johtajana vuodesta 2005.


title: Tuija Wahlroos

text: Wahlroos on valmistunut vuonna 1996 Helsingin yliopistosta filosofian maisteriksi pääaineenaan taidehistoria. Sen jälkeen hän on työskennellyt Gallen-Kallelan museossa eri tehtävissä, ensin näyttely- ja projektipäällikkönä 1995–1997, sitten vs. museonjohtajana 1997–1998, näyttelypäällikkönä 1998–2003 ja jälleen vs. museonjohtajana 2003–2005, jonka jälkeen hänet nimitettiin museonjohtajaksi hänen edeltäjänsä Kerttu Karvonen-Kannaksen siirryttyä osa-aikaeläkkeelle.


title: Tuija Wahlroos

text: Wahlroos on työssään laatinut lukuisia näyttelyluetteloita, muun muassa "22 hetkeä Afrikan taivaan alla: Tero Laaksonen Tarvaspään vieraana" ja "Yhteinen maa: pohjoisten kansojen nykytaide ja taidekäsityö". Hän on kirjoittanut Tarvaspää-museosta esittelyn "Tarvaspää: Akseli Gallen-Kallelan ateljeelinna" sekä ollut kirjoittamassa teosta "Ota sielusi täyteen! tutkimuksellisia polkuja Akseli Gallen-Kallelan taiteeseen".


title: Eomanis

text: Eomanis on sukupuuttoon kuollut muurahaiskäpyjen suku. Nimi viittaa siihen, että se ilmestyi kauan ennen sukua "Manis", johon kaikki nykyiset muurahaiskävyt kuuluvat. "Eomanis" oli varhaisin tunnettu muurahaiskarhu jolla oli suomut, vaikkakin vaikuttaa siltä, että ne peittivät vain sen ruumista, eivätkä häntää tai jalkoja kuten nykyisillä muodoilla. Nykyisten muurahaiskäpyjen tapaan, myös "Eomaniksella" saattoi olla keratiinista koostuvat suomut, jotka olivat vastasyntyneillä yksilöillä pehmeät, kovettuen eläimen aikuistuessa. Vaikka muurahaiskäpyjä pidetään nykyään muurahaisten syöntiin erikoistuneina hyönteissyöjinä, "Eomaniksen" vatsasta löytyneiden jäänteiden joukossa oli myös kasveja. Tämä löytö osoittaa että muurahaiskäpyjen esi-isä oli jyrkempi kasvinsyöjä, erikoistuen ajan myötä, kenties syöden suuria määriä hyönteisiä kun ne söivät tietyillä kasveilla.


title: Eomanis

text: Toinen muurahaisia syönyt eläin Messelin öljykivilouhoksilta Saksasta on "Eurotamandua", joka alun perin kuvattiin muuraihaissyövänä vajaahampaisena, on nykyään uskottaan olevan muurahaiskäpy tai muurahaiskäpymäinen "Eomaniksen" sukulainen. Tarkastelut "Eomaniksesta" ja "Eurotamanduasta" ovat viime aikoina käyneet vielä pidemmälle, viitaten siihen että nämä kaksi sukua ovat tosiasiassa yksi ja sama eläin, "Eurotamanduan" olleen "Eomaniksen" täysikasvuinen muoto. Jos asia varmistuu, "Eurotamanduasta" tulisi "Eomaniksen" synonyymi, sillä Gerhard Storch nimesi sen noin kolme vuotta "Eomaniksen" jälkeen.


title: YouTube Premium

text: YouTube Premium (aikaisemmin nimillä YouTube Red ja Music Key) on Googlen omistama internetissä toimiva maksullinen videoiden suoratoistopalvelu. Se tarjoaa mainosvapaata suoratoistopalvelua YouTube-videoille ja avaa katseltavaksi ""YouTube Red Original"" televisiosarjat ja elokuvat.


title: YouTube Premium

text: Palvelu toimii Yhdysvalloissa, Australiassa, Meksikossa, Uudessa-Seelannissa, Etelä-Koreassa, Kanadassa, Yhdistyneissä Kuningaskunnissa, Irlannissa, Saksassa, Itävallassa, Ranskassa, Italiassa, Espanjassa, Venäjällä, Ruotsissa, Norjassa ja Suomessa.


title: YouTube Premium

text: Palvelu avattiin marraskuussa 2014 nimellä "Music Key", jossa tarjottiin mainosvapaata musiikin ja YouTube-videoiden suoratoistopalvelua. Lokakuussa 2015 palvelu otti käyttöön nimen "YouTube Red" laajentaessaan tarjontaansa. Toukokuussa 2018 palvelun ilmettä uudistettiin ja se jaettiin kahteen osaa; musiikin suoratoistoon keskittyvä "YouTube Music" ja maksulliseen videosisältöön keskittyvä "YouTube Premium".


title: Tim Malyon

text: Tim Malyon (s. 18. elokuuta 1978 Kentville, Nova Scotia, Kanada) on brittiläinen entinen Sauberin Formula 1 -tallin insinööri. Malyon aloitti uransa Red Bullilla vuonna 2005 työskennellen eri insinööritehtävissä vuoteen 2015 saakka. Tammikuussa 2016 hän aloitti Sauberilla insinöörijohtajana, mutta henkilösyihin vedoten hän jätti tallin jo huhtikuussa.


title: Bartleyn metroasema

text: Bartley on Singaporen Mass Rapid Transit -metrojärjestelmän asema Serangoonin ja Toa Payohin alueiden rajalla Singaporen keskisellä suuralueella. Se avattiin 28. toukokuuta 2009. Asemaa käyttävät Circle Linen junat.


title: Lorong Chuanin metroasema

text: Lorong Chuan on Singaporen Mass Rapid Transit -metrojärjestelmän asema Serangoonissa Singaporen koillisella suuralueella. Se avattiin 28. toukokuuta 2009. Asemaa käyttävät Circle Linen junat.


title: Belkin

text: Belkin International, Inc on yhdysvaltalainen vuonna 1983 perustettu elektroniikkayhtiö. Se osti Linksysin vuonna 2013. Belkin valmistaa puhelinten lisävarusteita, reitittimiä, kytkimiä ja oheislaiteliitäntöjä.


title: Paul Monaghan

text: Paul Monaghan (s. 18. lokakuuta 1967 Thenford) on brittiläinen Red Bullin Formula 1 -tallin insinööri. Monaghan aloitti uransa McLarenilla vuonna 1990.


title: Paul Monaghan

text: Kausilla 2001–2002 Monaghan toimi Benettonilla/Renaultilla Jenson Buttonin ja kausilla 2003–2004 Fernando Alonson kisainsinöörinä. Vuonna 2005 hän siirtyi Jordanille pääinsinööriksi, mutta jätti tallin saman vuoden heinäkuussa. Vuodesta 2006 lähtien Monaghan on työskennellyt Red Bullilla eri insinööritehtävissä.


title: Apollonin temppeli (Aígina)

text:
Apollonin temppeli oli antiikin aikainen Apollon-jumalalle omistettu temppeli Aiginan kaupungissa Aiginan saarella Kreikassa. Sen arkeologinen kohde, joka tunnetaan myös nimellä Kolóna (Κολώνα, ”Pylväs”), sijaitsee nykyisen Aíginan kaupungin luoteispuolella.
Temppeli rakennettiin arkaaisella kaudella noin vuonna 520–500 eaa. Samalla paikalla on ollut jo aiemmin jonkinlainen varhaisempi pyhäkkö. Arkaainen temppeli oli omistettu Apollonille, jota kutsuttiin myös Apollon Delfinokseksi. Jumalan kunniaksi järjestettiin vuosittain Delfinion-kuussa kilpailut, joihin kuului juoksu vesiruukkuja kantaen. Roomalaisella kaudella temppelin paikalla oli linnoitus.


title: Apollonin temppeli (Aígina)

text: Temppeli sijaitsee pienellä kukkulalla antiikin Aiginan kaupungin arkeologisella alueella. Paikka on ollut kaupungin akropolis eli linnavuori jo mykeneläisellä ajalla. Temppeli edusti doorilaista tyyliä. Siinä oli 11 pylvästä pitkillä sivuilla ja kuusi pylvästä lyhyillä sivuilla, eli yhteensä 30 pylvästä. Temppelissä oli pronaos, naos eli cella sekä opisthodomos. Temppeli oli tehty paikallisesta huokoisesta hiekkakivestä. Päätykolmiot oli koristeltu paroslaisesta marmorista tehdyillä veistoksilla, jotka esittivät muun muassa amatsonomakhiaa. Temppelin eteläpuolella oli jonkinlainen porttirakennelma, kun taas pohjoispuolelta on löydetty muun muassa esihistoriallisen ajan hautoja.


title: Apollonin temppeli (Aígina)

text: Temppelistä on säilynyt vain yksi pylväs, josta paikka on saanut nykyisen nimensä. Pylväs oli osa temppelin takaosan opisthodomosta, ja sen säilyneen osan korkeus on noin kahdeksan metriä. Pylvään yläosa, mukaan lukien osa arkkitraavista, oli paikallaan ainakin vielä vuonna 1765. Kokonainen toinen pylväs oli pystyssä vielä vuonna 1802, jolloin se kaatui myrskyssä.


title: Apollonin temppeli (Aígina)

text: Temppelin raunioiden lähellä sijaitsee Aíginan arkeologinen museo.


title: Artemis Agroteran temppeli

text: Artemis Agroteran temppeli oli antiikin aikainen Artemis-jumalattarelle omistettu temppeli Ateenassa Kreikassa. Se sijaitsi nykyisten Ardittoú- ja Koútoula-katujen kulmauksessa Metsin kaupunginosan alueella. Temppeli oli olemassa vielä 1700-luvulla, mutta se ei ole säilynyt nykyaikaan.


title: Artemis Agroteran temppeli

text: Temppeli rakennettiin tutkimusten perusteella klassisella kaudella vuonna 448 eaa. Antiikin aikana paikka oli Ilissos-joen rantaa ja tunnettiin nimellä Agrai tai Agra. Pausanias viittaa 100-luvulla jaa. temppeliin nimellä Artemis Agrotera, ”Artemis pelloilla”, ja sanoo paikan olleen myyteissä ensimmäinen, jossa Artemis metsästi tultuaan Delokselta. Temppeliin liittyi Kharisteria-juhla, jota vietettiin vuosittain aina Boedromion-kuun 6. päivä, ja joka kytkeytyi myös ateenalaisten voittoon Marathonin taistelussa, sillä juhlassa Artemiille uhrattiin voiton kiitosuhrina 500 vuohta. Temppelin lähelle Ilissoksen rannalle sijoittuivat myös Eleusiin mysteerien pienten mysteerien puhdistautumismenot.


title: Artemis Agroteran temppeli

text: Temppeli edusti joonialaista tyyliä ja se oli tehty Pentelikon-vuoren valkoisesta marmorista. Temppeli oli amfiprostyylitemppeli, ja sen kummassakin päässä oli neljä pylvästä. Etupuolella temppelissä oli pronaos, jonka oviaukossa oli kaksi pylvästä, ja sen takana naos eli cella. Arkkitehtuuriltaan temppeli muistutti monin tavoin Athene Niken temppeliä Akropoliilla, mutta oli tätä noin 20 vuotta varhaisempi. Temppeleillä oli todennäköisesti sama arkkitehti, Kallikrates.


title: Artemis Agroteran temppeli

text: Temppeli muutettiin kirkoksi varhaiskristillisellä ajalla 400-luvun puolessa välissä jaa. Kirkko oli omistettu Neitsyt Marialle, ja tunnettiin nimellä "Panagiá stin pétra", ”Neitsyt Maria kalliolla”. Kirkoksi muuttaminen edesauttoi rakennuksen säilymistä läpi keskiajan. 1600-luvulla kirkkoon lisättiin kupoli.


title: Artemis Agroteran temppeli

text: Temppeli-kirkko oli pystyssä vielä 1700-luvulla. Se tunnetaan ennen kaikkea siksi, että arkkitehdit James Stuart ja Nicholas Revett tutkivat sen ja kuvasivat sen ulkoasun, pohjakaavan ja koristelut piirroksissaan käydessään Ateenassa vuosina 1751–1753. Ne julkaistiin vuonna 1762. Osmanit purkivat temppelin vuonna 1778, ja sen osat käytettiin uuden kaupunginmuurin rakentamiseen.


title: Artemis Agroteran temppeli

text: Temppelin paikkaa tutkittiin ensimmäisen kerran vuonna 1897. Tuolloin temppelin yhdisti kirjallisuudessa kuvattuun Artemis Agroteran temppeliin ensimmäisenä Wilhelm Dörpfeld. Alueelta pakkolunastettiin rakennuksia vuonna 1964, ja osa purettiin vuonna 2010. Tämän jälkeen paikalla on suoritettu kaivauksia muun muassa vuosina 2010–2015. Temppelistä on säilynyt joitakin koristeosia, joita on Berliinin valtionmuseoissa sekä Venetsiassa. Kaksi joonialaisen pylvään jalustaa on Kreikan kulttuuriministeriön hallussa.


title: Pompeion

text: Pompeion () oli antiikin aikainen rakennus Kerameikoksessa Ateenassa Kreikassa. Sitä käytettiin erityisesti Panathenaia-juhlassa.


title: Pompeion

text: Pompeion rakennettiin klassisella kaudella 400-luvun ja 300-luvun eaa. taitteessa. Sen nimi tulee kreikan sanasta "pompē" (πομπή), ”kulkue”. Rakennusta käytettiin Panathenaia-juhlaan ja sen suureen juhlakulkueeseen valmistautumisessa ja siinä käytettyjen pyhien esineiden säilyttämisessä. Kulkue järjestettiin joka neljäs vuosi. Se alkoi Pompeionilta, jonne kulkueeseen osallistuneet kokoontuivat ennen sen alkua, ja jossa ainakin merkkihenkilöt saattoivat myös aterioida. Pompeionilta se eteni pitkin Panathenaia-juhlan tietä Agoran läpi, ja päättyi Akropolis-kukkulalle. Rakennuksessa tiedetään säilytetyn muun muassa kulkueessa kuljetettua pyörillä varustettua puista laivaa, jonka mastoon ripustettiin Athene Poliaan kulttikuvalle joka neljäs vuosi viety uusi peplos. Pompeionia käytettiin oletettavasti myös gymnasionina.


title: Pompeion

text: Pompeion sijaitsi Dipylon-portin ja Pyhän portin välissä juuri Ateenan kaupunginmuurien sisäpuolella. Nykyisin Pompeionin rauniot sijaitsevat Kerameikoksen arkeologisen alueen etelälaidalla. Rakennus oli suorakulmion muotoinen ja rakennettu suunnilleen luoteis-kaakkoissuuntaisesti. Sen sijoittelun määräsi tontin ahtaus porttien ja katujen välissä. Rakennuksen keskiössä oli suuri peristyylipiha, jonka ympärillä oli lukuisia huoneita, joita käytettiin säilytys- ja ruokailutiloina. Pompeionin kaakkoispäässä Panathenaia-juhlan tien puolella oli suuri marmorinen propylon-pylväikkö, joka toimi rakennuksen pääsisäänkäyntinä. Rakennuksen pylväät edustivat joonialaista tyyliä. Sisäseinät oli koristeltu maalauksin. Lattiat oli pääosin tehty pikkukivistä, mutta yhdessä huoneessa oli lattiamosaiikki, joka on nykyisin Kerameikóksen arkeologisessa museossa.


title: Pompeion

text: Pompeion tuhoutui roomalaisten vallatessa Ateenan vuonna 86 eaa. Noin 150 jaa. samalle paikalle rakennettiin suurempi, kolmilaivainen varastorakennus. Se tuhoutui puolestaan herulien hyökkäyksessä vuonna 267 jaa. 300-luvulla jaa. paikalle rakennettiin vielä jonkinlainen kaupallinen tila, joka koostui kahdesta stoasta eli pylväshallista.


title: Appalakkien reitti

text: Appalakkien reitti ("Appalachian Trail", "A.T.") on Yhdysvaltojen Appalakeilla kulkeva vaellusreitti. Reitin pituus on noin 2 200 mailia eli 3 500 kilometriä, ja se kulkee 14 osavaltion kautta. Sen pohjoinen päätepiste on Mainen osavaltiossa Mount Katahdin vuorella ja eteläinen Georgian osavaltiossa Springer Mountainin vuorella. Vuosittain vaellusreittiä käyttää noin 3 miljoonaa vaeltajaa. Reitin rakentaminen alkoi vuonna 1921 yksityishenkilöiden talkootyönä, ja se valmistui vuonna 1937.


title: Appalakkien reitti

text: Reitti osavaltioittain pohjoisesta etelään.


title: Appalakkien reitti

text: Lisäksi reitti kulkee Tennesseen ja Pohjois-Carolinan välistä rajalinjaa pitkin.


title: Menneisyyden metsästäjät

text: Menneisyyden metsästäjät on suomalainen Yle TV1 -kanavalla esitetty realitysarja, jossa seurataan kuusihenkisen Kanta-Hämeen menneisyyden etsijät -metallinetsintäryhmän maanalaisten aarteiden etsintää. Sarjaa esitettiin alkuvuodesta 2017. Ryhmän esiintyjinä toimivat metallinetsintäharrastajat Reijo Hyvönen, Ossi Kupila, Pekka Kupila, Mikko Mäkelä, Jussi Nieminen sekä Tomi Virtanen. Sarjan kaikki jaksot ilmeistyivät katsottaviksi Yle Areenaan 10. tammikuuta 2017, jolloin ensimmäinen jakso esitettiin myös televisiossa. Loput jaksot esitettiin viikoittain tiistaisin.


title: Cheirolepis

text: Cheirolepis on sukupuuttoon kuollut viuhkaeväisten kalojen suku, joka eli devonikauden keskivaiheilta jurakauden bathonia-vaiheelle. Fossiileja on löydetty useista eri paikoista Euroopasta ja Pohjois-Amerikasta. Se on tähän mennessä ainoa tunnettu suku heimossa Cheirolepidae ja lahkossa Cheirolepiformes ja on sattaa olla "Dialipinan" jälkeen kaikkien jäljellä olevien viuhkaeväisten sisarryhmä.


title: Cheirolepis

text: "Cheirolepis" oli lajista riippuen noin 55-senttinen makeanveden petokala. Sen virtaviivainen ruumis oli peittynyt pienillä, kolmiomaisilla kiillesuomuilla, kuten piikkieväkaloilla. "Cheirolepiksen" evät, erityisesti ruumiin alapuolella, pään takana sijainneet rintaevät olivat hyvin kehittyneet, ja antoivat sille nopeutta ja vakautta, ja se oli mahdollisesti hyvin aktiivinen saalistaja. Suuret, eteenpäin suuntautuneet silmät viittaavat siihen että se saalisti näkönsä avulla. "Cheirolepiksen" leuat olivat vuoratut lukuisilla ohuilla, neulamaisilla hampailla, jotka soveltuivat muiden kalojen ruumiiden lävistämiseen. Leuat saattoivat avautua hyvin suureksi, joten se pystyi nielaisemaan saaliita jotka olivat kaksi kolmasosaa sen omasta pituudesta. Laaja temporaalinen ja geografinen levinneisyys osoittavat suvun saalistajien olleen hyvin menestyksekkäitä. "Cheirolepis" oli myös vinopyrstöinen, sen pyrstö oli muodoltaan samankaltainen kuin nykyisillä hailla sukulaisineen. Tämä on äärimmäisen primitiivinen piirre, minkä lähes kaikki nykyiset viuhkaeväiset ovat menettäneet. Yksi laji, "C. canadensis", saattoi pitää halussaan suurimman määrän vatsaevien ruotoja ennätystä, niitä sillä oli G. Arratian ja R. Clouterin (1996) papereiden mukaan 124.


title: Hr. Ms. Johan Maurits van Nassau (K251)

text: Hr. Ms. Johan Maurits van Nassau ex- "HMS Ribble" (runkonumero K251 ja JO1) oli Alankomaiden kuninkaallisen laivaston River-luokan fregatti.


title: Hr. Ms. Johan Maurits van Nassau (K251)

text: Alus tilattiin W. Simons and Companylta Renfrew'stä. Sen köli laskettiin 29. joulukuuta 1942 ja alus laskettiin vesille 23. huhtikuuta 1943. Alus valmistui vielä samana vuonna 25. heinäkuuta, jolloin se luovutettiin Alankomaiden laivastolle.


title: Hr. Ms. Johan Maurits van Nassau (K251)

text: Sotatoimien päätyttyä alus palveli sukellusveneidentorjunta ja tykistönkoululaivana. Alukselle asennettiin tehtävää varten 105 millimetrin tykit brittiläisten neljän tuuman tykkien tilalle. Alus poistettiin palveluksesta 1960 ja se romutettiin.


title: Sasebo

text: Sasebo () on Japanin kaupunki Kyūshūn saaren länsirannikolla Nagasakin prefektuurissa. Se sijaitsee Kitamatsuuran niemimaalla prefektuurin pääkaupungin Nagasakin pohjoispuolella. Kaupungissa on 253 149 asukasta (vuonna 2017) ja sen pinta-ala on 426,49 neliökilometriä. Sasebo nimitettiin yhdeksi Japanin ydinkaupungeista vuoden 2016 huhtikuussa.


title: Sasebo

text: Meiji-kauden alkupuolelle saakka Sasebo oli kalastuksesta ja maanviljelystä elävä kylä, jossa oli noin 4 000 asukasta. Vuonna 1886 sinne perustettiin keisarillisen laivaston tukikohta, Sasebon laivastoarsenaali, minkä jälkeen paikkakunta kehittyi nopeasti. Kaupunki Sasebosta tehtiin vuonna 1902. Se tuhoutui pahoin toisessa maailmansodassa, ja sodan jälkeen sinne kehittyi laivanrakennus- ja hiilikaivosteollisuutta. Nykyisin se on paikallinen talouskeskus. Osa Sasebosta sijaitsee Saikain kansallispuiston alueella; kaupungin nähtävyyksiin kuuluu myös huvipuisto Huis Ten Bosch.


title: Paul Thomson

text: Paul Roberth Jude Nester Thomson (s. 15. syyskuuta 1976 Glasgow, Skotlanti) on skotlantilainen muusikko, joka tunnetaan parhaiten indie rock-yhtye Franz Ferdinandin rumpalina. Vuonna 2009 hänet valittiin "Dear Scotland" -lehden yleisöäänestyksessä kaikkien aikojen parhaaksi skotlantilaiseksi rumpaliksi.


title: Kemin valtaus

text: Kemin valtaus (myös nimellä Kemin taistelu) oli 1.–8. lokakuuta 1944 käyty Lapin sodan taistelu.


title: Kemin valtaus

text: Lapin sodan alkaessa suurin osa Kemistä oli saksalaisjoukkojen valvonnassa. Ainoastaan Kemiyhtiön ja Veitsiluodon tehtaiden suojaksi oli Luttojoelta siirretty pataljoonan vahvuinen osasto Pennanen.


title: Kemin valtaus

text: Taistelu Kemin kaupungista alkoi 1. lokakuuta aamuyöllä kello kaksi, samana päivänä jolloin tehtiin Tornion maihinnousu. Suomalaiset valtasivat Ajoksen saaren ja Kraaselin sillan pienen taistelun jälkeen. Sillan saksalaiset kuitenkin valtasivat heti aamulla takaisin.


title: Kemin valtaus

text: Pennasen avuksi kenraaliluutnantti Siilasvuo lähetti eversti August Kuistion johtaman 15. prikaatin, joka oli jo saanut kosketuksen uuteen viholliseen Olhavan taistelun aikana. Prikaatin eteneminen oli hidasta perääntyvien saksalaisten tuhotessa ja miinoittaessa siltoja ja teitä.


title: Kemin valtaus

text: 5. lokakuuta prikaatin osasto Ojala saapui Veitsiluotoon ja sai yhteyden osasto Pennaseen. Hyökkäysvalmistelut aloitettiin vasta, kun prikaatin pääosat olivat saapunut Kemiin 6. lokakuuta. Tiedustelujoukkojen tietojen perusteella tiedettiin, että suurin osa saksalaisista oli asemissa kaupungin eteläpuolella. Eversti Kuistio antoi illalla 6. lokakuuta hyökkäyskäskyn, jonka mukaan suuri osa prikaatista kiertää kaupungin itäpuolelle ja aloittaa hyökkäyksen sieltä 7. lokakuuta klo 11. Samaan aikaan loput joukot hyökkäävät saksalaisten asemiin etelästä.


title: Kemin valtaus

text: Hyökkäys kaupungin itäpuolen metsistä yllätti saksalaiset. Kiivaiden taistelujen jälkeen saksalaiset jäivät lähes saarroksiin, mutta osa onnistui kuitenkin pakenemaan kaupungista. Vangiksi suomalaiset saivat 500 saksalaista. Suomalaisten tavoitteena oli saada haltuunsa Kemijoen ylittävät sillat ja lentokenttä ehjinä, mutta saksalaiset ehtivät ne tuhota.


title: Kemin valtaus

text: Saksalaiset pommittivat teollisuuslaitoksia syöksypommittajillaan. Taistelujen yhteydessä tuhoutui myös muun muassa Karihaaran kansakoulu ja useita liikerakennuksia. Kolmetoistakerroksinen kaupungintalo yritettiin tuhota räjähdyspanoksin, mutta vaikka rakennus kärsikin suuria vaurioita pysyi se kuitenkin pystyssä. Asuinrakennuksia tuhoutui 76. Saksalaisten tappiot olivat satoja kaatuneita. Suomalaisten menettivät kaatuneina tai haavoittuneina yhteensä noin 500 miestä.


title: Nick McCarthy

text: Nicholas John ”Nick” McCarthy (s. 13. joulukuuta 1974 Blackpool, Englanti) on englantilainen muusikko, joka tunnetaan parhaiten skotlantilaisen indie rock-yhtye Franz Ferdinandin entisenä kitaristina. Hän erosi yhtyeestä vuonna 2016. McCarthy on myös brittiläisen Box Codax -yhtyeen jäsen.


title: Bob Hardy

text: Robert Byron ”Bob” Hardy (s. 16. elokuuta 1980 Dewsbury, Englanti) on englantilainen muusikko, joka tunnetaan parhaiten skotlantilaisen indie rock-yhtye Franz Ferdinandin basistina.


title: Fable (pelisarja)

text: Fable on Lionhead Studiosin kehittämä videopelisarja, jonka suunnittelijana on ollut Peter Molyneux.


title: Esko Järvelä Epic Male Band

text: Esko Järvelä Epic Male Band on suomalainen vuonna 2012 perustettu folk-rock yhtye. Ensimmäisen levynsä yhtye julkaisi 2013 ja levy päätyi World Music Charts Europe –listalla vuoden 2014 parhaaksi pohjoismaiseksi levyksi. Yhtyeen musiikkia on luonnehdittu myös progressiiviseksi hard-folkiksi. Yhtyeen keulahahmona on viulisti Esko Järvelä. Akustista kitaraa soittaa Anssi Salminen ja sähkökitaraa Jani Kivelä. Rummuissa on Janne Mathlin ja basistina Juho Kivivuori. Yhtye on keikkaillut pääasiassa Suomessa. Kesällä 2015 yhtye teki ensimmäiset kansainväliset esiintymisensä Shetland Folk Festivaaleilla Iso-Britanniassa ja Guinness Irish Festivaaleilla Sveitsissä. Yhtye julkaisi toisen levynsä "Rye Groove" vuonna 2015. Molemmat levytykset ilmentävät pyrkimystä yhdistää musiikkityylejä ja rikkoa genrerajoja,jonka vuoksi yhtyeen musiikkityyliä on vaikea määrittää. Suomessa yhtye on esiintynyt vuosina 2015-2016 mm. Kaustisen kansanmusiikkijuhlilla, Espoon Juurijuhlilla ja Taiteiden yössä Tuusulassa.


title: Mount Greylock

text: Mount Greylock on Massachusettsin osavaltion korkein vuori. Se on 1063 metriä korkea (3491 jalkaa), ja hallitsee sitä ympäröivän Berkshiren piirikunnan maisemaa. Kirkkaalla ilmalla vuoren voi nähdä 150 kilometrin päästä. Vuori kuuluu Appalakkien vuoristoon, ja sen kautta kulkee Appalakkien vaellusreitti. 1800-luvulla vuori inspiroi siellä vierailleita taiteilijoita ja kirjailijoita, kuten Moby Dickin kirjoittajaa Herman Melvilleä.


title: Mount Greylock

text: Vuoren huipulla on kaksi historiallisesti arvokasta rakennusta: vuonna 1932 rakennettu muistomerkki "Veterans War Memorial Tower", sekä vuonna 1937 rakennettu "Bascom Lodge".


title: Dead Island (pelisarja)

text: Dead Island on Techlandin kehittämä selviytymiskauhupelien sarja.


title: Dead Island (pelisarja)

text: Pelisarjaan kuuluvat seuraavat pelit:


title: Dead Island (pelisarja)

text: "Dead Island: Definitive Collection" on 31.5.2016 kahden ensimmäisen osan päivitys ja julkaisu uudemmille alustoille: PlayStation 4, Xbox One, SteamOS/Linux, Mac OS X.


title: Dead Island (pelisarja)

text: "Dead Island: Epidemic" on MOBA-tyylinen peli, jonka kehitys on keskeytetty.


title: Dead Island (pelisarja)

text: "Dead Island 2" on tulossa oleva jatko-osa, joka on lykätty vuoteen 2018.


title: Taksitarkastaja

text: Taksitarkastaja on paikallisen alueyhdistyksen tai tilausvälityskeskuksen nimittämä henkilö, joka ottaa vastaan asiakaspalautteet ja reklamaatiot ja ohjaa yleisötapahtumissa taksiaseman toimintoja. Tarkastajan peruslähtökohta on ehdoton puolueettomuus.


title: Tallipihan bilehileet (animaatiosarja)

text: Tallipihan bilehileet on animaatiosarja. Suomessa sarjan jaksoja on esitetty vuosina 2007–2011 Nickelodeonin ja C More Juniorin kanavilla. Sarja on jatkoa elokuvalle Tallipihan bilehileet.


title: Purtsen vasallilinna

text: Purtsen vasallilinna (, ) on keskiaikainen linna Lüganusen kunnassa, Itä-Virumaan maakunnassa Virossa.


title: Purtsen vasallilinna

text: Linna mainitaan kirjallisissa lähteissä vuonna 1421. Se edustaa siirtymätyyliä gotiikasta renessanssiiin. Linnan muurien paksuus on 2,35 metriä. Linna oli muun muassa Fleming- ja Stackelberg-sukujen omistuksessa.


title: Purtsen vasallilinna

text: Toisen maailmansodan jälkeen se oli vain rapistuvia raunioita, kunnes linna vuosina 1987-1990 entistettiin; ylimpien kerrosten korjaukset tehtiin ilman tarkkoja tietoja, sillä säilyneitä osia tai entistämistä auttavia historiatietoja ei ollut. Nykyisin linna on konsertti-, juhla- ja ravintolatila.


title: Aan kartano

text: Aan kartano (, ) on kartano Aan kylässä Itä-Virumaan maakunnassa Virossa.


title: Aan kartano

text: Ensimmäiset tiedot Aan kartanosta ovat jo 1400-luvulta. Ruotsin kuningas Kustaa II Adolf lahjoitti kartanon vuonna 1630 Tallinnan pormestarille Georg von Wangersheimille, jonka suvun omistuksessa kartano oli aina 1700-luvun loppuun saakka. Vuosina 1889–1919 kartano kuului Grünewaldtien suvulle.


title: Aan kartano

text: Kartanon päärakennus on alun perin barokkia vuodelta 1698, mutta se poltettiin suuren Pohjan sodan aikana. Rakennus korjattiin, sitä laajennettiin ja muodinmukaistettiin useissa eri vaiheissa vuosina 1730-1890. Vuodesta 1924 lähtien kartanon päärakennuksessa on toiminut vanhainkoti.


title: Pomppulinna

text: Pomppulinna on ilmalla täytetty iso, patjamainen rakennelma, joissa lapset saavat pomppia. Linnaksi sitä kutsutaan, koska monien pomppulinnojen pystysuorat rakenteet on muotoiltu muistuttamaan satulinnojen torneja ja muureja. Vaakasuoran pompintapatjan lisäksi pomppulinnan joustavat seinämät voivat muodostaa liukumäkiä, kiipeilytelineitä ja muita leikkivälineitä.


title: Pomppulinna

text: 1950-luvun lopulla Yhdysvaltojen avaruushallinnon Nasan entinen työntekijä John Scurlock kehitteli ilmalla täytettäviä rakenteita muun muassa ihmisten evakuoimiseksi monikerroksisista palavista rakennuksista sekä urheilukenttien ja uima-altaiden peittämiseksi talven ajaksi. PVC-muovista valmistetuilla prototyypeillä tehdyissä täyttökokeissa hänen avustajansa pomppivat mielellään keksintöjen kimmoisissa rakenteissa, mitä Scurlock sai idean rakentaa samaan tekniikkaan perustuvia isoja pomppupatjoja lasten leikkikäyttöön. Hän vuokrasi toimitilaa New Orleansista ja alkoi valmistaa aikakaudelle tyypillisesti avaruusaiheisia pomppupatjoja nimellä Space Walks. Vähitellen hän lisäsi niihin seiniä ja kattoja, jotka tarjosivat parempaa turvallisuutta ja suojaa sateelta. Patjarakenteisiin puhallettiin koneellisesti erilaisia kaasuja, kuten heliumia, typpeä tai vetyä.


title: Pomppulinna

text: Laitteiden rakenteiden monimutkaistuessa niistä alkoi tulla yhä kalliimpia. Niinpä 1960-luvun lopulla Scurlockin vaimo ehdotti miehelleen, että pomppulaitteita voitaisiin alkaa myynnin sijasta vuokrata erilaisiin tilaisuuksiin syntymäpäiväjuhlista erilaisiin ulkoilmatapahtumiin. Myöhemmin heidän poikansa Frank laajensi pomppulaitteiden vuokraustoiminnan kattamaan koko Yhdysvallat monine eri tuotemerkkeineen. Hän myös perusti pomppulaitteisiin perustuvia sisähuvipuistoja, ensimmäisenä Louisianan ja Tennesseen osavaltioihin.


title: Pomppulinna

text: Brittiläis-suomalainen taiteilijapariskunta Andy Best ja Merja Puustinen ovat tehneet suuria pomppulinnatekniikkaan perustuvia vuorovaikutteisia installaatioita.